
Deodatá cu retragerea din Dacia Traianá a legiunilor romane, 
cátre finele secolului al III-lea, firul istoriei populafiunii civile din 
acea Dacie se rupe şi se pierde, pentru a nu fi regăsit şi legat din 
nou decât multe secole mai târziu — în însemnările cronicarilor 
privitoare la descălecarea Ungurilor în Panonia şi în documentele 
secolelor de mai târziu. 

Dispariţia aceasta din istoria Daciei Traiane a populaţiunii 
vechi şi reapariţia ei în istoria aceleiaş provincii după aproape 8 
secole, sub numele nou de Blaci, este un fenomen istoric care a 
provocat multe comentarii şi a dat naştere la multe controverse, 
dintre cari unele mai subsistá si azi. 

Comentariile si controversele acestea, izvorite din opinii de 
multeori diametral opuse, se datoresc in mare parte faptului cá ele 
nu se întemeiază întotdeauna pe un studiu critic propriu al izvoa- 
relor istorice, ci numai pe interpretări străine cari nu sunt pe de- 
plin interpretarea obiectivă a izvoarelor istorice. Cei mai mulţi 
făuritori de teorii au uitat că înainte de a fi interpretate, izvoarele 
istorice — fie ele cronici sau documente — trebue studiate sub ra- 
portul autenticităţii, al vechimii reale şi al veracităţii lor. 

Revista ce o pornim acum își propune să facă acest lucru ne- 
cesar: să revie asupra cercetării critice a textelor vechi, a tuturor 
izvoarelor cari se refer la o epocă ce cuprinde în cadrele ei secolul 
descălecării Ungurilor în Panonia şi secolele următoare până la 
finele secolului al XIII-lea. 

Pornim la drum cu riscul de a face uneori un drum pe care 
l-au mai făcut şi alţii, dar şi cu perspectiva de a vedea lucruri pe 
cari alții nu le-au văzut. 


Preocuparea cercetărilor noastre nu poate să fie decât consta- 
tarea de fapte, de fapte precise, indiscutabile. (Cercetările noastre 
nu vor fi influențate de alte considerafiuni străine. In cursul cer- 
cetărilor noastre nu ne vom lăsa nici răpiți de mirajul unor con- 
cluziuni ademenitoare pentru anumite teorii, nici nu ne vom lăsa 
speriați de posibilitatea unor concluziuni amenințătoare pentru 
aceleaşi teorii. Punctul de pornire al cercetărilor nu vor fi teorii, 
ci constatarea de fapte. Teoriile vor veni numai ca concluziuni ale 
faptelor constatate. 

Nu vom fi călăuziţi nici de prea multe preocupări bibliografice. 

Metoda bibliografică este metoda speculafiunii cu ideile și ar- 
gumentele altora. Este metoda financiarilor cari speculează la bur- 
să cu bani străini, cu banii clienţilor, profitând de toate avanta- 
giile: câștigul intrând în punga proprie, pierderile esind din punga 
clienţilor. 

Vom căuta întotdeauna să reducem chestiunile la o formulă 
simplă si firească, eliminând orice balast bibliografic inutil, oricât 
de mult acest balast ar putea ridica aparenţa savantă a expunerilor. 


* k k 


Evenimentele nu se petrec numai în timp, ci se petrec si în 
spaţiu. Oamenii şi popoarele nu trăiesc şi wau trăit numai „când- 
va“, ci şi „undeva“. Ca şi timpul, nici spaţiul n'are în istorie întot- 
deauna hotare bine definite. „Pe la începutul secolului...“ se indică 
uneori timpul, „în basinul Dunárii..", se indică de alteori spaţiul. 

Istoria, fără considerarea paralelă a geografiei, a condiţiunilor 
orografice, idrografice şi topografice — rămâne cel puţin incom- 
pletă. Aspectul fizic al pământului — care n'a fost întotdeauna as- 
pectul fizic de azi — îl dau: râurile, munţii, lacurile — mari, înalți, 
întinse. Condi[iunile fizice au determnat şi încurajat evenimente si 
acţiuni, cum au si împiedecat si pus hotare la alte evenimente si ac- 
ţiuni. Multe acţiuni şi evenimente rămân neînțelese dacă le privim 
numai din punct de privire politic nu şi din punctul de privire al 

aspectului fizic al ţării unde s'au petrecut. Aspectul fizic este mai 
vechiu decât cel politic. Pământul a existat înaintea oamenilor cari 
locuiesc pe el. De acea vom da o deosebită atenţiune geografiei, 
topografiei si toponimiei. 


Inainte de toate: cercetárile si studiile publicate in revistá nu 
le considerăm drept concluziuni şi solufiuni intangibile, ci numai 
«drept constatări de fapte, dorinţa noastră fiind ca ele să fie contro- 

late şi la nevoie rectificate şi completate. 

De acea apelăm la colaborarea tuturor celor cari vor citi re- 

vista noastră, rugându-i ca înainte de toate: 

a) să ne semnaleze fapte nouă; documente necunoscute sau 

puţin cunoscute; etimologii toponimice locale etc. 

b) să ne arate ce argumente s'ar mai putea invoca în sprijinul 

sau contra celor expuse în revistă; 

c) să nu creadă că ceeace ar putea să ne spună n'ar avea nici 

o importanţă. In istorie nu există lucru fără importanţă — pus la 
“Jocul si în timpul lui. 


* k * 


. Cititori de pretutindeni, aşteptăm colaborarea voastră! 


„DACIA ISTORICA“ 


NOTE PE MARGINEA DOCUMENTELOR. 
1. Despre documente si publicarea lor. 


Istoria se întemeiază pe documente. Inainte de toate pe docu— 
mente scrise. In fond istoria nu este altceva decât interpretarea cri-- 
tică şi constructivă a documentelor. 

Ca regulă generală, valoarea pentru istorie a documentelor 
scrise depinde de gradul autenticităţii lor şi de distanţa, în timp și 
în spaţiu, ce le desparte de evenimentele la cari se refer. Ca regulă 
generală, prin urmare, valoarea unui document este mai mare 
dacă el este original, decât dacă este numai o copie. Şi este mai 
mare dacă documentul este contimporan al evenimentelor și pro- 
dus al țării unde s'au produs acele evenimente, decât dacă este nu- 
mai o reminiscență tardivă sau produs al unei ţări străine. Cum 
mai mare valoare au depoziţiile celor cari au văzut cum s'a petre- 
cut un lucru, decât depozifiile celor cari au auzit numai cum s'a 
petrecut acel lucru. 

Istoria trebuie să fie prin urmare precedată sau cel puţin tre- 
buie să meargă paralel cu o examinare critică a documentelor pe 
cari se întemeiază. Documentele trebuie analizate în ce privește 
autenticitatea lor: forma în care au fost transmise şi ni s'au păs- 
trat. Altfel istoria întemeindu-se pe documene lipsite de autentici- 
tate riscă să prezinte trecutul într'o lumină falşă. 

Nu toate documentele ni s'au păstrat in original, adică în for- 
ma externă şi internă în care au fost obţinute dela cei cărora li se 
atribuie. Cele mai multe dintre documentele mai vechi ni sau 
păstrat numai reproduse în alte documente mai nouă, în aşa nu- 
mitele transsumpturi; ni s'au păstrat în copii autentice, sau în fine 
în simple copii. Un număr neînsemnat de documente ni s'au păs- 
trat şi în original şi în transsumpturi sau copii autentice. 

Să lămurim lucrurile prin câteva exemple: 

La anul 1236 regele Ungariei Bela IV. le acordă oaspeţilor din 
Dej anumite privilegii. Documentul prin care li se acordă aceste 
privilegii este documentul original. Acest original din 1236 ni s'a 
păstrat şi se găsia odinioară în arhiva orașului Dej. 

La anul 1224 regele Ungariei Andrei al II-lea le acordă oaspe- 
{ilor germani din ţinutul Sibiului anumite privilegii. Documentul 
prin care le acordă privilegiile este documentul original. Acest ori- 
ginal din 1224 nu există însă. Textul original ni s'a păstrat numai 
într'un transsumpt: la 1317 regele Carol Robert reproduce diploma 
din 1224 din cuvânt în cuvânt. Acest document al regelui Carol Ro- 
bert ni s'a păstrat în original. 


La anul 1233 viceregele Ungariei Bela dăruieşte unui credin- 
cios al său o bucată de pământ numită „terra Loysta“. Documentul 
de danie este documentul original. El nu ni s'a păstrat. Textul do- 
cumentului din 1233 se găseşte însă în transsumpt într'o diplomă 
din 1265 a viceregelui Ştefan. Nici acest original din 126% nu ni s'a 
păstrat. Textul celor două diplome din 1233 şi 1265 se găseşte însă 
reprodus în transsumpt întrun document din 1311 al regelui Carol 
Robert, care ni s'a păstrat în original. Aşadară: cunoaștem docu- 
mentul din 1233 numai dintr'un transsumpt din 1311 al unui trans- 
sumpt din 1265. 


La anul 1223, regele Andrei confirmă o donafiune a preotului 
Gocelinus făcută mănăstirii din Cârța. Documentul acesta de con- 
firmare este originalul. Acest original ni s'a păstrat şi se găseşte în 
Arhiva Muzeului Naţional Săsesc din Sibiu. La 1359, regele Luda- 
vic I. confirmă, la cererea mănăstirii, donaţiunea reproducând in 
transsumpt diploma de confirmare a regelui Andrei al II-lea. Şi 
această confirmare a regelui Ludovic I. ni s'a păstrat. Diploma din 
1223 ni s'a păstrat, prin urmare, şi în original şi într'un transsumpt 
autentic. 

Multe documente cari nu ni s'au păstrat în original, nu ni 
s'au păstrat nici măcar în copii autentice, ci numai în simple copii, 
făcute de unii şi alţii in mod sistematic sau incidental. Pentru isto- 
ria Transilvaniei înainte de secolul al XVIII-lea, mai bogate sunt 
colecţiunile de copii de documente făcute de iezuiţii Gabriel IIeve- 
nesi (1656—1715), care a lăsat 120 volume de documente copiate, 
şi Ștefan Kaprinai (1714—1786), care a lăsat şi el peste 100 de vo- 
lume de documente copiate. In aceste copii se găsesc multe copii 
făcute după originale cari nu se mai găsesc, dar despre cari se spu- 
ne unde se găsiau odinioară. Se găsesc în colecţiuni însă si docu- 
mente copiate, fără să se indice locul unde se găseşte sau se găsia 
-originalul. 

Să dăm câteva exemple: 

La anul 1221, regele Ungariei Andrei al II-lea confirmá testa-- 
mentul unui „Comes Sol", care nu avea erezi. Fejér) publică do- 
cumentul „după manuscrisul lui Hevenesi“, care nu dă însă nici. 
o indicaţiune despre originalul pe care l-a copiat. 

La anul 1240, regele Ungariei Bela al IV-lea donează ordinului 
Cisterciensilor mai multe biserici din „Burcia“. Fejer (4. III. 550) 
publică actul de donafiune „după originalul din mănăstirea Zircz". . 
Zimmermann?) reproducând documentul spune însă că în arhiva 
mănăstirii nu se găseşte originalul, nici vreo urmă că ar fi 'existat 
vreodată. Documentul ni s'a păstrat numai într'o simplă copie a 
unui călugăr cisterciens (copia în Arhiva Bibliotecii Naţionale din 
Paris)?). 

Valoarea acestor documente cari nu ni s'au păstrat decât în 
simple copii, fără indicarea izvorului, fără indicarea locului unde: 
se găseşte originalul, — este, fireşte, foarte redusă şi într'o contro- 
versă chiar nulă ca putere doveditoare. 

De altfel aceasta a fost si conceptiunea juridică şi în Ungaria 
evului mediu. „Transsumptul nu putea ţine locul originalului. Va- 
loarea transsumptului depindea întotdeauna dela siguranţa produ- 
cerii — la nevoie — a originalului“). 

De acea prima întrebare la interpretarea oricărui document: 
trebue să fie: original? transsumpt? copie? 


* k * 


Nu toate documentele cari ni s'au păstrat în original sau în 
transsumpturi sunt autentice. Adică nu toate au egit din cancelaria 
sau din însărcinarea aceluia căruia i se atribuie. Multe dintre aceste 
originale sunt numai „pretinse originale“, în realitate ele fiind fal-- 
şuri ticluite mai curând sau mai târziu după epoca din care sunt 
datate. 

Motivele cari au determinat falşurile au fost aproape în toate- 
cazurile aceleaşi. Documentele în marea lor majoritate — docu- 
mentele secolelor cari ne interesează mai mult, secolele XI—XIII — 
sunt documente privitoare la donafiuni de drepturi şi moşii. De- 
multe ori s'a întâmplat în acele secole ca baza legală a posesiunii 
acelor drepturi şi moşii să fie contestată. Şi se întâmpla ca unii 

1) Georgii Fejér, Codex Diplomaticus Hungariae eeclesiasticus ac ci- 
vilis. Budae 1829. Tom. 3, vol. I p. 325. 

7) Fr, Zimmermann und Carl Werner, Urkundenbuch zur Geschichte- 

der Deutschen in Siebenbürgen. 3 volume. Hermannstadt 1892—1902. I. m. 68. 


53) Revista va reproduce acest document în facsimil. 
*) Szentpétery Imre, Magyar Oklevéltan. Budapest 1930. pag. 80. 

beneficiari de asemenea drepturi sá nu poatá dovedi posesiunea 
legalá prin acte autentice, fie cá acele acte s'au pierdut in cursul 
timpurilor, fie cá n'au existat niciodatá si posesiunea era numai o 
simplă uzurpare. Si atunci posesorii drepturilor își fáureau ei ac- 
tele justificative. 

Aceste sunt documentele aşa zise „falşe“. Numărul lor este 
foarte mare. In deosebi este mare numărul documentelor falşe pri- 
vitoare la donafiuni făcute în cursul secolului XIII şi cele ante- 
rioare, — ialşuri plăsmuite în mare parte în secolul al XIV-lea. 
Cu începerea secolului al XIV-lea anume tronul regal al Ungariei 
a fost ocupat de o nouă dinastie, cea a Angevinilor, dinastia na[io- 
nală a Arpadianilor stingándu-se, — şi schimbarea de dinastie a 
adus cu sine în multe cazuri şi contestări de titluri de drept. Simi- 
lare contestári şi necesitatea justificării drepturilor câştigate s'au 
mai ivit şi în cursul secolului al XVII-lea. In timpurile turburi de 
după catastrofa dela Mohăcs (1526) şi luptele pentru Transilvania, 
multe bunuri ale Coroanei fuseseră înstrăinate de domnitori sau 
însușite pe nedrept de posesorii lor. La anul 1615 dieta Transilva- 
niei hotărâse o revizuire a acestor înstrăinări, fixând ca punct de 
plecare situafiunea din anul 1588, adică: bunurile şi privilegiile de 
tot felul (moşii, zecimi, etc.) de cari se bucurase cineva înainte de 
1588 nu mai aveau să fie revizuite. Numai titlurile de drept ale 
achiziţionărilor făcute după acest an aveau să fie prezintate. Si 
atunci mulți posesori de moşii sau privilegii își făuriau documente 
pentru a dovedi că posesiunea lor datează „din bătrâni“. 

In timpurile mai nouă, au fost falgificate documente şi din 
alte motive decât interese pur materiale. Acesta este cazul mai ales 
în ce priveşte contele Iosif Kemény, care făurea documente pentru 
a dovedi anumite teorii istorice ale sale, anumite afirmaţiuni pe 
cari le făcea în scrierile lui. 

„Document falş“ nu însemnează însă întotdeauna şi „docu- 
ment fără valoare pentru istorie“. „Document falş“ nu însemnează 
întotdeauna că, documentul fiind fals, este falg şi plăsmuire și in- 
venfiune si tot ce se spune în acel document. 

Din contra. Documentele „falşe“* uneori sunt dovezi istorice 
mai convingătoare decât ar fi în cazul că ar fi autentice. Documen- 
tele n'au fost anume date ca să „serviască istoria“. Ele au la ori- 
ginea lor alte preocupări decât înregistrarea unui eveniment „pen- 
tru posteritate“. Istoria se desprinde din documente numai în mod 
indirect, numai din circumstanțele — de timp şi de spat — cu 

cari acordarea lor poate fi adusá in legáturá. Spre exemplu, in ce 
priveste documentele esite din cancelariile regilor Ungariei, isto- 
ria se desprinde de cele mai multeori numai din invocarea merite- 
lor pentru cari beneficiarii documentelor erau răsplătiți. 

Falşificatorii nu aveau, prin urmare, nici un interes să falși- 
fice însăş „istoria“. Din contra. Falşificatorii de documente isi ţe- 
seau falşurile pe un fond istoric indiscutabil. Ei îşi alegeau drept 
cadru al falşurilor fapte trecute în conştiinţa publică, fapte pe cari 
toată lumea le cunoastea. Si pe acel fond necontestat căutau ei să 
proiecteze falşurile lor, sperând că în cadrele incontestabil reale şi 
autentice vor avea aspect de realitate şi autenticitate şi plăsmuirile 
lor. 

De acea nici documentele „falşe“ nu trebuie aruncate toate la 
coş ca fără valoare pentru istorie. 

*ok ok 

Si o observafiune finală despre publicaţiile de documente. 

Examinarea si comentarea documentelor sub raportul autenti- 
citáfii lor trebue să porniascá întotdeauna dela cea mai veche for- 
mă a lor, dela cea mai veche formă în care ni s'au păstrat. De acea 
și reproducerea documentelor trebuie să fie reproducerea exactă 
şi nealterată a acestei forme celei mai vechi. „Ediţie bună“ de do- 
cumente este numai ediţia care ne redă fidel textul şi ortografia, 
cu toate greșelile de limbă, gramatică şi ortografie; cu toate lacu- 
nele de text. Asupra tuturor acestora numai în comentarii critice 
este permis să se revină. 


2. Reproduceri şi regeste. 


Nu toţi cercetătorii pot să consulte originalele documentelor 
cari îi interesează, pentrucă originalele poate se găsesc în dilerite 
arhive din diferite oraşe şi țări. Cei mai mulţi cercetători — în ori- 
ce caz în ce priveşte cele mai multe documente — trebuie să se 
mul(umiascá cu textele publicate în diferite colecţiuni. Textele 
aceste publicate sunt de obiceiu precedate de un „regest“ (cum sar 
zice, de un „titlu“) în care în câteva rânduri se spune de ce este 
vorba in document („re gesta"). 

Cercetătorii nu trebuie însă să se mărginească la citirea aces- 
tor regeste şi să interpreteze documentele pe baza acestor regeste, 
pentrucă ele scot în evidență numai părțile mai esenţiale, — mai 

esenţiale din punctul de privire a celui care publică documentul. 
De altá parte, uneori aceste regeste nu rezumá in mod obiectiv do- 
cumentul sau îl rezumă în mod tendenţios sau greşit. 

Regestul anume nu este permis să interpreteze documentul, ci 
numai să-l rezume. Interpretarea trebuie făcută în comentarii. Re- 
gestul nu esie permis să spună mai mult decât se spune în docu- 
mentul însuş. 

Dela această regulă primordială se abate spre exemplu în mod 
constant colec(iunea de documente privitoare la istoria Sașşilor 
din Transilvania publicată de Fr. Zimmermann şi K. Werner. 

Zimmermann spune, spre ex. în regestul unei diplome din 
1236 a regelui Bela al IV-lea (No. 74.): ,,Kónig Bela IV. bestimmt 
Rechte und Pflichten der Deutschen in Dees“. Adică: „regele Bela 
stabileste drepturile si indatoririle Germanilor din Dej". In docu- 
mentul care se reproduce dupá acest regest nu se pomeneste insá 
nicăiri de Germani ci se spune numai cá „accedentes ad nostram 
presentiam villicus et hospites nostri de Deeswar" etc. La fel re- 
gestul altui document din 1261 al viceregelui Stefan (Z. No. 94) 
vorbeste de Germani, cát timp documentul pomeneste numai de 
„oaspeţi“: „accedentes ad nostram presentiam hospites de Desvar“. 
La fel si regestul unui al doilea document din 1261 (Z. no. 95.) si al- 
tul din 1279 al regelui Ladislau al IV-lea (Z. no. 195), desi în docu- 
mentele reproduse se vorbeşte numai de „hospites de Deeswur“ si 
de „villicus et hospites nostri de Deeswar“. La fel, regestul unui do- 
cument din 1265 al viceregelui Stefan privitor la Vinţ vorbeşte de 
„Germanii“ din Vinţ, desi în documentul reprodus (Z. no. 110) se 
vorbeşte numai de „fideles hospites nostri de “Wynch”. La fel vor- 
besc de „Germanii din Cricău şi Ighiu“ regestul unui document 
din 1266 al viceregelui Ştefan (Z. no. 113) şi cel al unui document 
din 1289 al regelui Ladislau al IV-lea (Z. no. 228), deşi documen- 
tele vorbesc numai de „Ilospites nostri de Karako et de Yguen“ si 
de „Fidelibus hospitibus nostris de Karako“. La fel in regestul di- 
plomei din 1291 a regelui Andreiu al III-lea (Z. no. 239) privitoare 
la Ocna-Dejului, desi documentul vorbeşte numai de „hospites 
nostri de Desakna“. Si la fel, infine, regestul unui document tot 
din 1291 al regelui Andreiu al III-lea (Z. no. 249) spune că „regele 
Andreiu III acordă Germanilor din Turda“ drepturile pe cari le 
au „Germanii din alte sate“, deşi în document este vorba numai 
de „hospilibus nostris de Thorda Akna“ şi de drepturile „qua hos- 
pites nostri de Deesakna, Zek et Kolos gratulantur“. 

Zimmermann şi istoriografia săsească vreau să vază în toţi 
aceşti „oaspeţi“ din Dej, Vinţ, Turda etc. numai Germani. Se prea 
poate ca între „hospites“ de cari este vorba în aceste documente să 
fi fost si oaspeţi germani, dar „hospes“, „hospites“, — oaspeţi, imi- 
granţi, — nu însemna excluziv numai oaspeţi germani. „Hospes“ şi 
„hospites“ însemnau „oaspeţi“ în general, oaspeţi de orice naţiune, 
— imigranți în opoziţie cu locuitorii autoctoni ai ţării. ,,Hospites 
cuiuscumque nationis“, spune bula de aur din 1222 a regelui An- 
dreiu al II-lea. „Omnes liberi homines, sive hospites, sive indigene“, 
face distincţiune o diplomă din 1207 a aceluiaş Andreiu (Fejér, 3. 
I. 43). La 1231, Coloman, duce al Slavoniei acordă privilegii „oas- 
petilor" săi: „hospitibus iuxta Castrum  Valcow 'commorantibus, 
videlicet Teutonicis, Saxonibus, Hungaris et Sclavis“ (Fejér 3. 


II. 237). 


* ck k 


Un caz clasic pentru felul cum pot duce în eroare regestele 
— este cazul istoricului german Max Perlbach. 


Intr'un studiu privitor la cucerirea Prusiei orientale de către 
Cavalerii Teutoni, istoricul polon W. Ketrzynski*) a dovedit cá un 
considerabil număr de documente privitoare la aceşti Cavaleri 
Teuioni sunt falşe. Intre altele contestase şi autenticitatea diplomei 
din 1222 prin care regele Ungariei Andreiu al II-lea le donează 
aceloraşi Cavaleri Teutoni „quandam terram Burza nomine ultra 
silvas". Contestarea autenticității o întemeia între altele şi pe fap- 
tul că însuş Papa Grigorie IX, protector al Cavalerilor, desavuase 
autenticitatea diplomei când, la 1231, vorbind de diplomele cari li 
sau acordat de regele Andreiu Cavalerilor Teutoni ignorează 
această diplomă din 1222, reproducând numai două diplome din 
1211 şi 1212, 

Istoricul german Max Perlbach într'o recensiune a acestui stu- - 
diu a căutat să infirme acest argument spunând că „Papa Grigorie 
n'a reprodus si diploma din 1222, deoarece acea diplomă era deja 
confirmată de antecesorul sáu Papa Honoriu al III-lea“ şi, prin ur- 
mare, nu mai era nevoie sá o confirme, ci confirma numai cele ne- 
confirmate încă’). Si Perlbach citează in sprijinul său colec[iunea 

5) W. Ketrzynski, Der iDeutsche Orden u. Konrad von Masovien. Lem- 
berg 1904. 


*) Mitteilungen des Imstituis für österreichische Geschichtsforschung... 
Innsbruck 1905. 

de documente a lui Zimmermann, care intr'adevár spune in reges- - 
tul bulei din 1231 cá „Papst Gregor bestätigt die Urkunden des Kö- 
nigs Andreas II. für den deutschen Orden im Burzenland aus den 
Jahren 1211 und 1212". Adicá: ,,Papa Grigorie IX confirmá..." etc. 

Perlbach s'a mulţumit cu citirea acestui regest si nu şi-a luat 
osteneala să citiască şi documentul însuş”). Dacă ar fi citit şi docu- 
mentul, ar fi văzut că argumentul său este inexistent, pentrucă re- 
gestul lui Zimmermann este un rezumat greșit, falş. In bulă nu este 
vorba de confirmarea unor diplome, ci de lămurirea inság a ches- 
tiunii cari sunt diplomele donaţionale ale regelui Andreiu. Papa: 
Grigorie spune anume că „pentru ca să nu se poată ivi vreo umbră 
de îndoială în ce priveşte diplomele acordate Cavalerilor de regele 
Andreiu“ („ne super privilegiis que dilectis filiis... concessit Regia 
celsitudo valeat dubitationis scrupulus suboriri“), Papa a dat or- 
din ca acele diplome donaţionale să fie examinate (ipsa inspici 
fecimus diligenter") şi bula papală reproduce apoi amintitele două : 
diplome din 1211 şi 1212, ignorând pe cea din 1222. 

Argumentul istoricului polon rămâne prin urmare în picioare... 
Perlbach s'a lăsat dus în eroare de un regest fals. 


7) Tot asa s'a mulţumit numai cu citirea regesielor si în ce priveşte 
celelalte documente privitoare la Cavalerii Teutoni din „terra Burza“ cum» 
vom arăta cu altă ocaziune. 

O CHESTIUNE DE PRIORITATE: „CLUS“ SAU ,,CULUS'? 


Despre numele orașului Cluj s'a scris atât de mult, încât sar 
părea cá nu a mai rămas nimic de spus:). Şi totus, nu sunt lámu- 
rite încă toate laturile problemei. Inainte de toate nu este încă lä- 
murită laturea așaziselor atestări. 

Cele mai vechi atestări ale numelui Cluj datează din secolele 
XII—XIII. Documentele acelor secole ni-au transmis numele în 
două forme înrudite: Clus şi Culus în diferite variante de ortogra- 
fie>). Faptul cá cele două forme sunt contimporane a făcut ca 
unii istorici să tragă concluziunea că „cele două nume au circulat 
în acelaş timp şi alături“), iar alţii că „înainte de secolul al XIV-lea 
numele Cluj avea forma ungurească de Kulusvar, iar din acest 
nume Românii au făcut Cluj*^. 

Faptul însă că cele două forme Clus şi Culus sunt contimpo- 
rane nu este o premisă intangibilă şi, prin urmare, nici concluziu- 
nile trase din ea nu sunt intangibile. Faptul contemporanităţii este 
anume numai o constatare de o valoare relativă, pentrucă se inte- 
meiază pe o largă si superficială interpretare a cea ce e o atestare. 

Cei cari s'au îndeletnicit până acum cu istoria oraşului sau a 
numelui Cluj s'au mulțumit de obiceiu să accepte atestările de nu- 


1) Amintim numai lucrările mai însemnate: 

Jakab Elek, Kolozsvár torinate. Buda 1870. 

Al. Marki, Uber den Namen holozsvar. Budapest 1904. 

Csánki Dezső, Magyarorszag torteneimi dóldrajza a Hunyadiak korá- 
ban. Budapest 1913. 

G. kisch, Siebenbürgen im Lichte seiner Sprache. 

N. Drăgan, Românii în veacurile IX—XIV. Bucureşti 1933. 

"| Forma germană Klausenburg si forma latineoascá Claudiopolis sunt 
mult mai nouă. Klausenburg apare pentru prima dată în documente între 
„ anii 1405—1408 (la 1348 in forma Clusenborg); Claudiopolis apare pentru pri- 
ma dată în registrele din 1559—1560 ale universităţii din Wittenberg (Ger- 
mania): „Stefanus Wolfart Claudiopolitanus Transyloanus". 

3) Al. Márki, op. cit. 

*) Melich-Gombocz, A honfoglaláskori Magyarország. Budapest 1929. 
p. 305: „A magy. Kolozsvár, Tonda mevek a XIV század közepe elóti magya- 
„ul Kulusvar, Turda hangalakokban voltak meg. E nevek az oláhbam Cluj 
(olv. Kluzs) adakban élnek s kétségtelen, hogy az o«nagy. Kuluzsvár, Turda, 
átvételei", 

Este un sludiu vast, în care autorul caută să dovediască, că numele 
topice vechi din Ungaria si Transilvania au fost transmise celorlalţi locui- 
-tori ai ţării de către Unguri. 

me aşa cum le ingirá „Indicele“ colecţiunilor de documente, fără să 
examineze şi documentele înşele din cari s'au scos atestările. Şi 
aceasta este o greşală fatală, pentrucă înşirarea de nume şi forme 
din Indice nu ne precizează în acelaş timp şi vechimea reală a ace- 
lor nume şi forme, dat fiind că nu ne arată şi vechimea reală a do- 
cumentelor cari ni le-au transmis. Indicele nu ne dă mai departe 
nici o lámurire în ce priveşte sursa din care pornesc documentele 
şi, prin urmare, nu ne arată nici adevăratul proces de evoluţiune 
a numelui. Indicele nu ne indică în fine nici locul unde s'a format 
un nume, nici fazele prin cari a trecut până ce sa cristalizat în 
formă lui definitivă. 

Aşa fiind, studiul documentelor este indispensabil, penirucă 
este o deosebire fundamentală între valoarea formelor transmise şi 
păstrate în documente originale, contimporane, şi între valoarea 
formelor transmise şi păstrate numai în copii făcute în epoci mai 
mult sau mai puţin recente. Şi este o fundamentală deosebire între 
valoarea formelor transmise şi păstrate în documente cari pornesc 
dela autorităţi indigene, locale, şi între valoarea formelor trans- 
mise şi păstrate în documente cari pornesc din surse străine. 

A nu ţinea seama de aceste deosebiri ar însemna ca şi cum un 
judecător chemat să judece asupra unui incident oarecare, ar acor- 
da depoziţiilor unor martori cari nau asistat la incident, cari au 
auzit numai despre el dela alţii, au auzit poate numai dela alţii cari 
nici ei n'au asistat la incident — aceaş greutate pe card trebue s'o 
acorde depoziţiilor unor martori cari au fost de faţă, cari au văzut 
„cu ochii proprii“ cum s'a petrecut incidentul. 

Colecţiunea de documente a lui Zimmermann-Werner*) spre 
pildă ne dă pentru numele Cluj (mănăstire, oraş şi judeţ) la Indice 
formele următoare: 

Oraș: Kuluswar, Kulusuar, Kulusvar, Culuswar, Clusvar, Clus- 
war, Clwsuar, Clwswar, Klusuar, (Coluswar, Colos-, Colws-, Colos- 
wariensis etc. 

Mănăstire: Kulusmonostra, Colus-, -monustura, -monustra, 
-monstra, Kolws- monwstwra, Clus-, Klus-, Kolos-, Clus, Clusa, Mo- 
nustur, Clusiensis etc. 

Judeţ: Kulus, Culus, Clus, Cluus, Clws, Kolos. 

La fel face si istoricul ungur Csánki Dezsó in lucrarea sa de- 
spre toponimia Ungariei in epoca Hunadiestilor. El copiază ates- 


?) Zimmermann-Werner, Urkundenbuch zur Geschichte der Deutschen 
in Siebenbürgen. Hermannstad| 1892. 

„tările cuprinse în Indicele colecţiunii lui Zimmermann pentru mä- 
năstire şi judeţ, iar pentru oraş copiază şi „completează“ atestările 
adunate de Márki Sándor (cari sunt în general acele ale colecţiunii 
lui Zimmermann). 

Această insirare cronologică, de forme nu ne poate da însă si 
nici nu ne dă o icoană reală a procesului de evolujiune a numelui. 
De acea în analiza vechimii numelui Cluj noi vom abandona Indi- 
cele în favorul documentelor?). 

Documentele esite din cancelarii organizate, documente în cari 
se pomeneşte de Cluj, emană dela 3 autorităţi: 

1. cancelaria regilor Ungariei; 

2. cancelariile unor autorităţi civile şi bisericeşti constituite pe 
teritoriul Transilvaniei şi 

3. cancelariile unor episcopii constituite în vecinătatea Tran- 
silvaniei. 

Toate aceste documente nu sunt mai vechi de a doua jumătate 
a secolului al XIII-lea. Ele sunt însă o bază sigură si incontestabilă 
pentru cercetări. In afară de aceste documente mai avem și alte 
3 documente dela finele secolului al XII-lea, avem şi o colecţiune 
de însemnări procesuale şi pe urmă o seamă de bule papale, — am- 
bele, şi însemnările si bulele, dela începutul secolului al XIII-lea, — 
în cari se pomeneşte de Cluj sau de un Cluj. Ele sunt, ce-i drept, 
ceva mai vechi, dar sunt şi o bază mult mai incertă. 

Pentru prima dată dăm de un nume Clus într'un document ne- 
datat”) din timpul regelui Bela al III-lea, prin care Bela confirmă 
testamentul unui oarecare Kaba. Intre cei cari au asistat la actul 
confirmării se pomeneşte şi de „Gallus comes Albensis Transilva- 
nus, Thomas Comes Clusiensis“. Documentul ni s'a păstrat în ori- 
ginal. 

Tot în acea epocă dăm si de un nume „Culus“ într'un docu- 
ment datat din 1183, prin care Episcopul din Spalato (Dalmacia) ia 
anumite dispozifiuni. In document se pomenesc dignitarii țării din 
acel an, între cari se pomeneşte de „Gallo Culusiense comite, Tho- 
mas albensi comite“. Documentul acesta ni s'a păstrat numai într'o 


*) „Clus“ era si numele mănăstirii şi cel al orașului si cel al jude- 

tului. Cum însă aci nu este vorba nici de vechimea mănăstirii, nici de cea a 

oraşului sau a județului, ci numai de vechimea numelui comun tuturor, 

renunţarea la diviziunea pe cele trei categorii se impune în mod logic. Nu- 

mele Cluj formează sub acest raport o unitate indivizibilă si studierea ve- 
chimii lui trebuie să porniască dela această indivizibilitate. 

7) Jakab Elek, op. cit. îl datează „1173—1175 évek körül“, Szentpétery 

. Imre, az AÀrpádházkori oklevelek kritikai jegyzéke, Budapest 1923 no. 128 


1] datează ,1177 körül", 
WWW.dacoromanica.ro 

«copie din secolul al XIV-lea şi autenticitatea lui este contestată de 
istoriografia ungurească’). 

Al 3-lea document, acesta din timpul regelui Emeric, datat din 
anul 1201, prin care se acordă privilegii unor oaspeți din Croația 
(hospitibus de Potok“), pomeneşte între dignitarii ţării şi de 
„Marano comite de Zonuk, Pazman de Kulus“. Şi acest document 
ni s'a păstrat numai în copie, intr'un transsumpt al regelui Ladislau 
al IV-lea din 1285, care si el atestă numai un transsumpt al regelui 
Stefan al V-lea din 1272. 

Identitatea numelor „Clus“ si „Culus“ din aceste documente cu 
„Clus” din Transilvania este prea încertă decât să se poată trage 
vreo concluziune indiscutabilá din aceste atestări. Dar şi ele dove- 
desc prioritatea formei „Clus“. 

Bulele papale pomenesc cu certitudine de un Clus din Tran- 
silvania. 

La anul 1199 Papa Inocențiu al III-lea acordă protecțiunea sa 
lui „Henricus archidiaconus Clusiensis". Bula ni s'a păstrat în re- 
gistrele Vaticanului, în copiile bulelor papale. (Zimmermann no. 
576). 

La anul 1222 (Zimm. no. 33). Papa Honoriu al III-lea dă însăr- 
cinare unor episcopi din Ungaria să cerceteze plângerile „abbatis 
et conventus monasterii beate Marie de Clus“ contra Episcopului 
Transilvaniei. 

La anul 1225 (Zimm. no. 50) acelaş Papă confere dreptul 
„mitre et annuli“ abatelui „monasterii Clusiensis de Ultrasilvanis 
partibus“. 

La anul 1232 (Zimm. no. 66), Papa Grigorie al IX-lea dă în- 
sărcinare Legatului său din Ungaria să aplaneze conflictul ivit între 
Episcopul Transilvaniei şi „abbatem et conventum monasterii de 
Clusa Ultrasilvane diocesis“. 

La anul 1235 (Zimm. no. 73), acelaş Papá dá o similară însăr- 
cinare si unor episcopi din Ungaria. Mănăstirea este numită tot de 
„Clusa“. 

Cum însă regislrele papale cari au păstrat în copii aceste bule 
nu sunt registre contimporane, nici aceste atestări nu pot fi pre- 
mise indiscutabile pentru concluziuni indiscutabile. 

Mai mare greutate ar putea să fie atribuită așazisului „Reges- 
trum Varadinense“ (Orade), în care s'au înregistrat numeroase în- 
semnări privitoare la agazisa „proba de foc“ („iudicium ferri can- 
6) Szentpétery, op. cit. no. 138. 

dentis"). Aceste însemnări se refer la epoca regelui Andreiu al 
II-lea, adică la începutul secolului al XIII-lea. Ele ni s'au păstrat 
însă numai într'o publicaţiune din anul 1550. Datele cronologice in- 
dicate sunt contestabile. In acest „Regestrum...“ se pomeneşte la 
1213 de „castrenses de Clus de centuriunatu Agad", — „Critopho- 
rus comes de Clus“, — „Beken, curiali comite de Clus“, — „Isac 
centurio et Vodasa de castro Clus“. La 1214: „iudice Basu, curiali 
comite de Clus“, — ,ioubagiones ecclesie de Clus“. La 1215: ,iu- 
dice Ecce comite de Clus“. La 1226: „cum aliis ioubagionibus castri 
Clus“, — „ante Sebastianum comitem de Clus, iudicem a rege Bela 
delegatum". 

Fără a trage vreo concluziune din toate aceste documente, 
observăm totus că cu exceptiunea alor două documente — amân- 
două păstrate numai în copii mai nouă și unul chiar suspectat ca 
fals, — nici un document nu cunoaște altă formă decât forma Clus. 
Concluziuni vom putea trage numai din examinarea unor docu- 
mente esite din cancelariile unor autorităţi ungaro-transilvanene 
bine cunoscute, în cari cu certitudine este vorba de Cluj din Tran- 
silvania. 

Nu poate să încapă nici cea mai mică discuţiune că cele mai 
indicate, singurele indicate să ne lămuriască asupra numelui Cluj 
sunt documentele cari pornesc dela autorităţile constituite în Tran- - 
silvania inság, — iar dintre aceste cele cari pornesc din cancelaria 
Voivodală a Transilvaniei. Vom începe, prin urmare, cu documen- 
tele aceste din urmă. 

Din secolul al XIII-lea nu ni s'a păstrat nici un document Voi- 
vodal în care să fie vorba de Cluj. Ni s'au păstrat numai 3 docu- 
mente de acest fel din primele decenii ale secolului al XIV-lea: 
două documente în original, iar al treilea într'un transsumpt con- 
timporan. 

Cele două documente originale datează unul dela 1310 si celalt 
dela 1337. Cel mai important este documentul din 1310 (Zimm. no 
319), prin care Voivodul Transilvaniei Ladislau (,„,Ladislaus vai- 
voda Transilvanus") recunoaşte ca rege al țării pe Carol Robert, în 
contra căruia luptase 10 ani. In documentul acesta de recunoaștere 
a regelui Carol Voivodul Transilvaniei se obligă să restituie finu- 
turild transilvanene ocupate de el, Voivodul, și anume: „argenti/o- 
dinam de Rodna, comitatum de Byzterce, comitatum de Scybinio, 
comitatum Siculorum, villas Dees, Clus et Zeek cum officio ca- 
mere". 

Prin al doilea document, cel din 1337 (Zimm. no. 539), noul 
Voivod Toma („Thomas vaivoda Transsilvanus et comes de Zo- 
nuk") dá o insárcinare capitlului Episcopiei din Alba-Iulia in legá- 
turá cu un conflict pentru hotare. In acest document Voivodul po- 
meneşte de „nobilibus de Doboka et de Cluus comitatum"... „in 
comitatibus de Cluus et de Doboka“... „in foro de Clusvara“. 

Al treilea document voivodal ni s'a pástrat numai intr'un. 
transsumpt al cancelariei episcopale din Orade si va fi examinat 
mai la vale. 

Trecem la categoria a doua a documentelor: cele esite din can- 
celaria episcopiei catolice transilvanene din Alba-Iulia, 5 la numár,. 
şi unul esit din cancelaria unui ordin călugăresc tot din Alba- 
Iulia, — documente de aceaş mare valoare ca si cele eşite din can- 
celaria Voivodală. 

La anul 1294 (Zimm. no. 266), capitlul Episcopiei Transilva-- 
niei este mărturie a unei donafiuni. Documentul ni s'a păstrat în 
original. El precizează timpul în care s'a dat documentul spunând” 
„Datum magistro Michaele preposito, Gregorio cantore, Paulo cus- 
tode, Petro archidiacono de Clus, decano ecclesie nostre existen- 
tibus“. 

La anul 1299 (Zimm. no. 283), Episcopul Transilvaniei face un 
schimb de moşii. Documentul ni s'a păstrat în original. In el se 
vorbeşte de „episcopatus nostri de Klusuar^, ‚monasterium de: 
Klus“, „datum in Klusuar”. 

In anul 1309 este ales episcop al Transilvaniei Benedictus. Ac=- 
tul de alegere care ni s'a păstrat în original este semnat între alţii 
de „ego Iohannes archidiaconus de Klus, canonicus ecclesie Tran-- 
silvane'?). 

In acelaş an 1309, capitlul episcopiei din Transilvania aduce la* 
cunoştinţa celor chemaţi cá a delegat cu o misiune la Papa dela 
Roma pe „magistrum Iohannem archidiaconum de Clus“. Docu- 
mentul ni s'a păstrat in original’). 

La anul 1313 (Zimm. no. 333), capitlul Episcopiei Transilva- 
nene este márturie cá Voivodul Transilvaniei a fácut un schimb de 
mosii. Documentul ni s'a pástrat in original. Ele este fácut in pre- 
zenfa între alţii a lui „Benedicto plebano de Cluswar decano eccle- 
sie nostre“, 


9?) Alături de „ego Saulus Archidiaconus de Turda vicarius ecclesie 
Transilvane“. 

10) Ambele documente publicate în: Acta Legationis Cardinalis Gerti- 
lis (Monumenta Vaticana Hungariae) Budapest 1885, pag. 158 si 168. 

In acelaş an 1313 (Zimm. no. 332), „Theodorus prior... fratrum 
Predicatorum de Alba" certificá o diplomá a regelui Ladislau din 
1275 „super villa Clusvar". Documentul ni s'a păstrat în original. 

Mai avem în fine alte 3 documente cari emană dela două epis- 
copii învecinate Transilvaniei: episcopia din Orade şi cea din Cenad. 

La anul 1297 (Zimm. no. 277 şi 278), capitlul Episcopiei din 
Orade reproduce în transsumpt o însărcinare din acelaş an 1297 a 
Voivodului Transilvaniei Ladislau referitor la verificarea hotarelor 
unor proprietăți ale mănăstirii Mánásturului. In transsumpt se spu- 
ne despre moşii: „eadem Monustur et Zenthbeneduk vocate in co- 
mitatu de Clus existentes", iar în comitiva episcopiei se pomenește 
în mai multe rânduri de „terra Cluswar", „de Monustur ad Clus- 
war“). Documentul Episcopiei de Orade ni s'a păstrat în original. 
Transsumptul este cel de al treilea document Voivodal de care am 
pomenit mai sus. L'am citat însă numai la acest loc, fiindcă numai 
atestarea lui este originală. 

La anul 1339 (Zimm. no. 549), capitlul episcopiei din Orade se 
asociază la protestul Episcopiei Transilvaniei contra Voivodului 
Transilvaniei care a ocupat „tres villas Bany, Komlod et Akanay 
in comitatu de Clus“, sate de drept ale Episcopiei Transilvaniei. 

A] treilea document ese din cancelaria Episcopiei învecinate a 
Cenadului, cu multe legături cu Transilvania. El este un document 
din 1321 (Zimm. no. 279 şi 381), prin care Episcopul Cenadului au- 
tentifică procura din acelaș an privitoare la „conventus de Clus- 
monostora“ dată de „frater Johannes prior de Clusmonostora“ — 
„pro fratre ipsorum Mychaele archidiacono de Clus“. Documentul 
acesta ni s'a păstrat în original. 

Rezumând analizele precedente, subliniem că dintre toate do- 
cumentele transilvanene (si părţile invecinate) câte ne sunt cunos- 
cute şi ni şau păstrat din epoca dela finele secolului al XIII-lea și 
începutul secolului al XIV-lea aceste sunt singurele documente în 
cari se face pomenire de Cluj. Toate aceste documente emană, re- 
petăm, din cancelariile unor autorități constituite în Transilvania 
sau din cancelariile Episcopiilor de Orade si Cenad, amândouă cu 
strânse legături cu Transilvania. In nici unul dintre aceste docu- 
mente, cari — subliniám din nou — ni s'au păstrat toate in origi- 
nal, o singură dată nu întâlnim altă formă a numelui decât cea de 
„Clus“. 


H) Jakab Elek, op. cit. citând acest document reproduce greșit „Colos- 
war“, 

S'ar putea totuş obiectiona că există un document care des- 
“minte această constatare. Ar putea îi anume invocat un document 
datat din 1323 (Zimm. no. 409) care emană dela o autoritate clu- 
jană şi foloseşte o formă ungurească: la 1323 anume „Thomas Ruf- 
[us iudex universitasque iuratorum consulum civitatis Coloswarien- 
sis..." asistă la vânzarea unei case. Acest document nu ni s'a păstrat 
însă în original, ci numai într'un transsumpt din 1478, când forma 
ungurească era în circulafiune şi a fost introdusá de cel care a co- 
piat documentul. 

Rámáne sá examinám acum si ultima categorie de documente 
ungaro-transilvánene: cele eşite din cancelariile regilor Ungariei. 

La anul 1263 (Zimm. no. 101 şi 81), viceregele Ştefan confirmă 
o diplomă din 1246 a regelui Bela al IV-lea, prin care se acordă 
anumite scutiri unor sate episcopeşti: „Herina, Byolokol de comi- 
tatu Dobica, Golou de comitatu Culusiensi, Zylac et Tusnad de 
Zonuk". 

La 1280, regele Ladislau restituie Episcopului Transilvaniei 
„villam Culuswar", pe care îl luase cu câţiva ani înainte:?). 

La anul 1282 (Zimm. no. 200), regele Ladislau acordă privilegii 
mai multor sate, între altele „in comitatu de Kulus villa Kuluswar, 
villa Gylo, villa Kopus et villa Keresfev“. 

La 1289 (Zim. no. 229) acelaş rege vorbeşte de „villam Culus- 
war". 

La 1291 (Zimm. no 243) Andreiu al III-lea acordă privilegii 
unor sate ,,Vysta et Sasag in comitatu de Culus". 

La 1317 (Zimm. no 348) regele Carol Robert pomeneste de un 
„magister Joannes comes de Beztercze, de Kulus et Kulusvar". 

Punând faţă în faţă documentele eşite din cancelariile unor au- 
torităţi constituite în Transilvania cu documentele eşite din cance- 
lariile regilor Ungariei constatăm că fără absolut vreo exceptiune 
forma ungurească „Culus“ a circulat numai pe teritoriul Ungariei 
propriu zise, dar niciodată şi pe teritoriul Transilvaniei, unde nu 
era cunoscută altă formă decât cea de „Clus“. Cu alte cuvinte: for- 
ma ungurească „Culus“ s'a format pe teritoriul Ungariei, în cance- 
lariile regilor Ungariei, şi de acolo a fost importată în Transilvania 
prin diplomele regeşti, — fără să fi putut însă să înlocuiască în do- 
cumentele transilvanene dintru'nceput numele vechiu. 


3 Jakab Elek, op. cit. Zimmermann-Werner, Urkundenbuch nu cu- 
noaste acest document, 

O confirmare clasică a acestei constatări este diploma din 1275. 
(Zimm. no. 178) prin care regele Ladislau al IV-lea confirmá bise-- 
rica din Alba-Iulia în posesiunea Clujului. Diploma aceasta nu ni. 
s'a păstrat în original, ci numai în două transsumpturi. Unul dintre 
aceste două transsumpturi este cuprins într'o diplomă a regelui- 
Carol Robert din 1313 (Zimm. no. 336), care nici ea nu ni s'a păs- 
trat în original ci numai într'un nou transsumpt din 1429 al capit- 
ului din Orade. Transsumptul acesta din 1429 spune că Ladislau a: 
donat bisericii din „Alba“ — „villam Kuluswar vocatam in comitatu 
de Culus“. Celalt transsumpt, tot din 1313, este o atestare făcută de: 
cancelaria ordinului călugărilor dominicani din Alba-lulia (Zimm. 
no. 332). Acest transsumpt ni s'a păstrat în original. In acest docu- 
ment şeful Dominicanilor „frater Theodorus prior“ spune că a fost 
rugat să ateste copia unui document „super villa Clusvar confec- 
ium" şi reproducând acel document in transsumpt scrie ,villam: 
Clwsuar vocatam in comitatu de Clws“ şi nu „Kuluswar“ şi „Cu- 
lus". Distincţiunea între formele din cele două transsumpturi (,,Ku- 
luswar" şi „Culus“ în transsumptul din 1429 şi „Clwsuar” şi „Clws” 
în cel din 1313) este un argument deciziv în favorul constatării că 
în Transilvania la începutul secolului al XIV-lea nu se cunoaşte încă 
altă formă decât cea de „Clus“. 

Forma ungurească de „Culus“ (în diferite grafii) apare în do- 
cumente eşite din cancelariile autorităţilor civile şi bisericeşti din 
Transilvania numai către mijlocul secolului al XIV-lea. Pentru pri-- 
ma dată apare la anul 1336 într'o scrisoare a capitlului din Orade 
(Zimm. no. 524): „Zasfenes in comitatu de Kulus“. In documentele : 
cari emaná din cancelariile Voivodale a Transilvaniei apare pentru 
prima dată la 1340: „universitas nobilium de Zonuk, Doboka et de 
Culus comitatuum“, ,,Colusmonustra", „Datum in eadem Culusmo- 
nustra” (Zimm. no. 555). j 

Dar cancelaria Voivodalá şi după acea întrebuințează mai des 
forma veche Clus decât forma nouă ,,Culus". La anut 1381 „nos Ja- 
cobus de Turuch Comes de Clus, Johannes filius Emerici de Patha 
et Benedictus filius Thome de Tothaza iudices nobilium de eodem 
Comitatu", sunt mărturie::). Documentul ni s'a păstrat în original 

In documente cari emană din cancelaria Episcopiei din Alba- 
Iulia forma ungurească răsare şi mai tárziu. Episcopia din Alba- 
Iulia cunoaşte numai forma „Clus“. 


5) Szabo Károly, Székely Oklevéltár. IV. p. 8. 

Inlocuirea in documentele transilvanene a vechei forme de 
-Clus" prin forma mai nouă de „Culus“ n'a fost niciodată deplină. 
In toate timpurile forma „Clus” sa menţinut alături de cea de 
„Culus“. Si mai mult. Forma aceasta veche de „Clus“ s'a impus şi 
-cancelariiloz regilor Ungariei, cari înainte, sub regii din dinastia 
Arpadianá si sub Carol Robert, folosiseră numai forma de „Culus“. 

In timpul domniei regelui Ludovic I (1342—1380) cancelaria 
regească pentru prima dată adoptă forma transilvaneană a nume- 
lui şi o repetă apoi în numeroase cazuri. La 1368, regele Ludovic dá 
“însărcinare „conventui de Clus“ să aplaneze un conflict pentru ho- 
"tare ivit între „hospites nostros de Cluswar“ şi un proprietar înve- 
-cinat. Documentul ni s'a păstrat în original (Zimm, no. 911, 912 
“şi 913). 

La 1370, Ludovic face o donaţiune orașului Cluj. In document: 
„Civitatis nostre Cluswariensis", „officiali de Cluswar", „Datum ibi- 
„dem in Cluswar”. Documentul ni s'a păstrat în original (Zimm. no. 
'941). Intr'un alt document tot din 1370 (Zimm. no. 946): „Clusuar“. 
La 1373 (Zimm. no. 1016): ,,Cluswar^; 1377 (Zimm. no. 1064, 1065): 
„Clusmonustra“; acelaş an 1377 (Zimm. 1067): „Elisabeth de Clu- 
suar“; tot in 1377 (Zimm. 1070): „cives nostri de Closwar" si „Cives 
nostri de Cluswar" (de mai multeori), „datum in Cluswar“. Şi la 
'fel in trei documente din 1378 (Zimm. no. 1087, 1096, 1098) si in- 
tr'un document din 1381 (Z. 1150). 

Regele Sigismund intr'un document din 1390, ce ni s'a păstrat 
în original (Zimm. no. 1247) scrie: „cives nostri de Cluswar". In- 
'trun document din 1412 (Zimm. 1694): „civitatis nostre Cluswar“. 
"La 1414 (Zimm. no. 1753): „Cluswar“, „Clusmonostra“; la 1415 
(Zimm. no. 1759): ,,Cluswar" etc. 

Regentul Ioan Huniade foloseste si el la 1446 si regele Vladis- 
“lau I la 1453 forma transilvaneaná ,Clusuar'**). 

Rezumăm: din confruntarea documentelor rezultă în mod ne- 
“îndoios că l 

a) forma cea mai veche a numelui Cluj este forma „Clus“, for- 
"ma ,,Culus" fiind un produs străin; 

' b) înainte de mijlocul secolului al XIV-lea n'a circulat în Tran- 
silvania altă formă decát această formă de „Clus“, formă trans- 
"misá şi păstrată neschimbată în graiul poporului român. 


1) Mărki, op. cit. p. 10. 

PUNERI LA PUNCT. 


1. Drumul descălecării unguresti. 


Problema drumului pe care au intrat Ungurii — către finele- 
secolului al IX-lea — în Panonia poate fi considerată. ca definitiv: 
rezolvită în sensul că: Ungurii au coborât în Panonia trecând Car- 
patii Galiției pe la pasul Vereczke. Drumul acesta este drumul de- 
care vorbesc şi cele două cronici mai preţioase pentru istoria ace- 
lei epoci, — singurul drum de care vorbesc. Aceste cronici sunt 
una, ungurească, aşa-zisa „Cronica notarului anonim al regelui 
Bela“, cealaltă, rusească, aşa-zisa „Cronica lui Nestor“, scrisă pe 
la începutul secolului al XII-lea (autorul ei a murit la 1114). 

Totuş mai sunt şi azi câţiva istorici unguri cari nu pot să re-- 
nunfe la idea şi unui al doilea drum, de care însă nu vorbesc decât 
cronicarii secolelor XIV şi XV. După aceste cronici, cel puţin o 
parte a Ungurilor au intrat în şesurile Panoniei venind dinspre 
părţile Transilvaniei. Intre acești istorici unguri este şi Valentin: 
Homân, azi cea mai mare autoritate istorică a Ungurilor. 

Un al doilea drum, un drum si prin nordul Transilvaniei, n'ar 
fi în sine o imposibilitate. Dar nimic, absolut nimic nu dovedeşte 
că lucrurile într'adevăr s'au petrecut așa. Cele mai vechi cronici: 
pu ştiu decât despre un singur drum, pe la Vereczke. 

Intr'un studiu critic privitor la cronicile ungurești, Homán- 
susține teza că înafară de vechile cronici cari ni s'au păstrat, a mai 
existat şi o altă cronică, o cronică naţională mai veche, de care 
s'au folosit toate cronicile mai nouă. Cronica aceasta nu mai exis- 
tă, nimeni n'a văzut-o, dar la existenţa ei se poate conclude din 
anumife texte identice sau similare ale cronicilor cari ni s'au păs- 
trat. Homân precizează că această cronică națională veche, dispă- 
rută, datează din epoca regelui Ladislau I (finele secolului al^ 
XI-lea) şi stia despre două drumuri pe cari au venit Ungurii în Pa- 
nonia: pe la Ungvár (Vereczke) şi prin Transilvania, si adaogă cit 
și notarul anonim care vorbește numai de un singur drum, de cel 
pe la Ungvár, a ştiut şi de existenţa celuilalt drum, dinspre Tran-- 
silvania. Notarul anonim ce-i drept mo spune în mod direct, ci: 

face numai fără voie o aluziune. Drept dovadă IIomán citează din 
notarul anonim textul: „ultra silvas Hovos versus occidentem în: 
terram Pannonie descenderent'“*). 

Acest „ultra silvas" ar putea intr'adevár să- t dee impresiunea 
că este vorba de Transilvania, dat fiind cá in secolele următoare 
descălecării Ungurilor în Panonia — Transilvania era indicată ca 
o „terra ultra silvas", „terra ultrasilvana“k Interpretării acesteia a 
dlui Homán i se opune însă un fapt important: textul notarului 
anonim, asa cum este reprodus de IIomán, este greşit şi trunchiat. 
Notarul n'a folosit pluralul de „ultra silvas", care ar putea să tre- 
ziască idea cá este vorba de Transilvania, ci a folosit, in repeţite 
rânduri şi în mod consecvent, numai singularul „ultra silvam“, 
spunând anume „ultra silvam hovos versus occidentem in terram 
Pannonie descenderent“ şi nu „ultra silvas Ilovos“, cum reproduce 
Homâng/Nu încape nici o îndoială că notarul anonim prin „ultra 
silvam hovos“ n'a voit să indice Transilvania, ci munţii Galiției, un 
anume munte ,Tovos", de care pomeneşte tot atunci şi fără epite- 
tul de „silvam“: anume „ultra IIowos". Că notarul anonim nu s'a 
putut gândi la Transilvania, rezultă clar din textul întreg în cadrele 
căruia se găsește fraza ruptă în mod trunchiat de Homán. Notarul 
anonim spune anume că Ungurii ajungând în regiunea Chievului, 
ducii Rutenilor i-au sfătuit pe Unguri să plece în Panonia care este 
o țară mănoasă: „rogaverunt almum ducem, ut dimissa terra gali- 
cie ultra silvam Ilo-uos versus occidentem in terram pannonie des- 
cenderent", (cap. 9), adăogând mai apoi (cap. 11) că şi „duz galicie 
ceterique consocii sui... almum ducem et suos nobiles rogare cepe- 
runt ut ultra howos versus occidentem in terram pannonie descen- 
derent", apoi cá ducele Galiciei le-a dat Ungurilor oameni cari „eis 
per siluam hovos viam prepararent usque ad confinium hung“ 
(cap. 12). In cele din urmă Ungurii „galicie sunt egressi in terram 
pannonie" si „sic venientes per silvam hovos ad partes hung des- 
cenderunt", 

1) Homán Bálint: A Szent László-kori Gesta Hungarorum... Budapest 
1925. Pag. 86: „Anonymus és Kézai Ungvár felől, a bővebb szóvegü kromikâk 
Endély felól vezették be a magyarokaj a Tisza sikjára, előbbiek a Hung- 
Hungari, utóbbiak a Septem Castra-Siebembürgen etimologiàval Tfüszerezve 
előadásukat. Sok szó folyt már afelől, melyik verzio eredetibb, de kielégii 
eredményre... senki sem jutott. Nem pedig azért, mert a XI századi ősfórrás 
két irányból vezette be à magyarokat... Anonymus, ki Kézaihoz hasonlóan a 
Hung-Hungari etimologia kapesán csak az ungvári bejövetelről akar tudni, 


szintén elárulja magát, hogy forrâsâbam az Frdély felőli bejövetelről is szó 
volt {Ultra silvas Hovos versus occidentem in terram Pannonie descende- 


Tent"), 

Nu ne îndoim nici o clipă cá Homán numai dintr'o greşală de 
«copiat, dintr'o scăpare din vedere a reprodus textul notarului ano- 
nim ca fiind „ultra silvas Hovos“ în loc de „ultra silvam howos". 
Restabilim deci textul autentic şi constatăm cá acest text infirmă 
argumentul pe care Ilomân îl învocă în favorul unui al doilea 
drum, — acesta prin Transilvania. 


2. „Bulgarii“ dela Deva. 


Intr'un studiu mai mare privitor la toponimia Transilvaniei, 
G. Kisch, profesor de filologie la universitatea din Cluj, voind să 
ilustreze influenţa Slaviior asupra acestei toponimii, citează drept 
exemplu oraşul Deva spunând că „o parte a orașului Deva se 
chiamă Bulgarenstadt (Bolgárváros)" — adică Bulgárime?). 

Studiul dlui prof. Kisch s'a publicat la 1929 şi din acel „o 
parte a orașului Deva se chiamă Bulgărime“, s'ar putea trage con- 
cluziunea că acel nume de „Bulgărime“ există şi astăzi şi cá Bul- 
garii din Deva sunt locuitori vechi, străvechi. 

Dl Kisch şi-a luat informafiunea din manualul de geografie a 
Transilvaniei a lui Bielz, care la pag. 142 vorbind despre locuitorii 
“slavi ai Transilvaniei spune că în timpul Impáratului Leopold au 
venit in Transilvania şi o seamă de Bulgari, cari au fost colonizați 
în Vinţ, Alba-Iulia, Sibiu şi Deva, adáogánd că aceşti Bulgari au 
fost asimilați de ceilalţi locuitori ai Transilvaniei. „Numai în Deva 
sa menţinut până azi aganumitul Bulgarenstadt"?). D] Kisch a co- 
piat pe Bielz fără să ţină seamă că manualul lui Bielz a fost publi- 
cat cu aproape 100 de ani în urmă, la 1857, şi fără să arete rostul 
acelor Bulgari din Deva. 

O punere la punct este, prin urmare, necesară. 

„Bulgari“ — o mână de Bulgari — au existat întradevăr 
“odată în Deva, dar n'au avut nici un rost istoric în viața acelui 
oraş. Ei au fost un grup de refugiaţi, cari la finele secolului al 
XVII-lea şi începutul secolului al XVIII-lea au căutat azil în afară 


T) G. Kisch: Siebenbürgen im Lichte der Sprache. Hermannstadt, 
19:9. Pag. 196. 

2) E. A. Bielz: Handbuch der Landeskunde  Siebenbürgens. Her- 
maunsiadt, 1857. Pag. 142: „Unter den Slaven sind vor allem die Bulgaren 
zu erwähnen, welche unter Kaiser Leopold ins Land kamen, zuerst in 
Alvinez, dann in Kanlsburg, Hermannstadt und Deva sich ansiedelten, aber 
später fast ganz in den anderen Nationalitäten aufgingen. Nur ir Deva 
erhielt sich die sogenannte Bulgarenstadt bis auf den heutigen Tag", 

«de hotarele Imperiului Otoman, între altele şi in Transilvania. 
Iată cum s'au petrecut lucrurile. ` 


După cucerirea Belgradului de trupele austriace, în 1688, 
“Turcii au pornit o cumplită goană înpotriva Bulgarilor cari arăta- 
será simpatii pentru Austrieci. Mulţi au fugit în Muntenia, unde 
au fost bine primiţi. In 1689, înpreună cu alţi Bulgari stabiliţi de 
-mai nainte la Câmpulung, noii refugiaţi au trecut Carpaţii şi s'au 
aşezat în jurul Braşovului. De aci au trecut în curând la Sibiu, 
-dar oraşele săseşti din provincia Sibiului n'au voit să ia asupra lor 
sarcina să-i întrețină pe aceşti refugiaţi şi „au început să-i alunge 
“din oraşe, oprindu-i de a-şi cumpăra cele trebuincioase pentru în- 
trejinere'?). In cele din urmă, o parte dintre aceşti refugiaţi bulgari 
au fost colonizați pe domeniul dela Vinţ. „Cum igitur complures 
familiae nationis Bulgaricae a nobis facultatem petierint se cum 
jamiliiis suis ex Regno illo in Transylvaniam transferendi... rece- 
pimus eosdem Bulgaros catholicos in protectionem nostram Re- 
giam, Curabimus illis assignari sufficientem locum et gratum in 
derritorio fiscali Possessionis Wintz dictae commodum... Religio- 
nis orthodoxae liberum exercitium habeant... Licebit illis templum 
suis sumplibus exstruere, et Parochum Catholicum, ac unum vel 
plures capellanos pro exigentia intertenere“ spune Impáratul Leo- 
pold în diploma sa din 15 Mai 17005). Diploma aceasta îi pune pe 
noii coloniști din Vinţ sub jurisdicţiunea camerei aulice şi a fis- 
cului, le dă pământuri cultivabile, locuri de casă5), păşuni, scutiri 
de obligaţiuni militare şi scutire totală de impozite pe timp de 
3 ani*). 

In timpul revolufiunii lui Rákoczy, răsculații unguri au dis- 
arus Vintul,-imprástiind colonia de Bulgari. O parte dintre ei au 
luat iarăşi drumul înspre Muntenia, de unde veniseră. După in- 
frângerea revoluției, Bulgarii aceştia au cerut din nou voie să se 
înapoieze în Transilvania. Li s'a şi dat această voie şi între anii 
1710—1711 o mână de Bulgari au trecut din nou în Transilvania 


3) 1. Moga: Stiri despre Bulgarii din Ardeal, („Anuarul Institutului 
«de Istorie Naţională". Vol. V. Cluj, 1930). 

*) Jahrbuch des Siebenbiirgischen Karpathenvereins. XXV. Jahrg. Her- 
mamnstadt, 1905: Martin Schuster, Schloss Deva in Siehenbürgen. 

5) Aleksa Ivici: Ansiedlungen der Bulgaren in Ungarn. (Recensiune 
în „Századok“, 1910): „Au fost colonizați in Vinţ, unde dim anumite lo- 
curi au fost scoşi Valahii", ca să li se facă loc refugiaților. 

*) 1. Mogu: op. cit. 

prin pasul Vulcan. Generalul-comandant von Steinville) nu 
li-a dat însă voie să se stabiliască şi de astă dată la Vinţ, de unde 
plecaseră, ci i-a colonizat la Deva, dându-le locuri într'o margine- 
a oraşului şi acordându-le şi anumite privilegii printr'o scrisoare 
din 16 Septemvrie 17165). 

Multă vreme nu se pomeneşte apoi de aceşti Bulgari. Geogra- 
ful sas F. L. Marienburg, care a publicat un manual de geografie 
a Transilvaniei (la 1813), nu ştie nimic de ei. Lenk von Treuen- 
feld, care a publicat un lexicon geografic, idrografic etc. al Tran- 
silvaniei (la 1839) spune cá in Deva odinioară fusese „un gremiu 
bulgar cu o mănăstire bulgará^*). La 1857 Bielz publică notifa de 
care am pomenit mai sus. La 1905, revista Societátii Carpatine din 
Sibiu, citată şi ea mai sus intr'o notă, constată cá „numele de Bul- 
gar a dispărut în Deva şi nimeni nu mai ştie de Bulgari în acel 
oraş“. 

Din existenţa efemeră a acestor refugiaţi bulgari din secolul 
al XVIII-lea nu se poate, prin urmare, construi nici o influență 
bulgărească în Transilvania. 


3. Deva — Dimrich? 


In legătură cu punerea la punct de mai sus mai are loc şi o: 
altă punere la punct. 


De când se pomenește de Deva, ea a avut întotdeauna acelaş 
nume, neschimbat de când pentru întiaşdată răsare în documen- 
tele secolului al XIII-lea: Deva (scris uneori Deua sau Dewa). Şi 
românește şi ungureşte întotdeauna numai: Deva. Nici documen- 
tele scrise, nici graiul viu popular nu cunoaşte sau n'a cunoscut 
alt nume. Numai unele manuale de geografie scrise în limba ger- 


7) von Steinville a fost general-comamdant al Tramsilvaniei dela 
1710—1720. Sub el sa reconstruit cetatea din Alba-Iulia. In onoarea rege- 
lui de atunci, Carol. Alba-Iulia a primit în locul numelui nemţese vechiu 
de ,Weissenburg" pe cel de „Karl-Weissenburg“* sau ,Karlsburg", latineste - 
„Alba Carolina“. 

*) Jahrbuch des Siebenb. Karpathenvereins . . . „Se spume cá origina- 
lul s'ar fi găsit odată în arhiva din Deva". 

*) Joseph Lucas Marienburg: Handbuch der Geographie des Grossfür- 
stenthums Siebenbürgen. Hermannstadt, 1813. 

Ignaz Lenk von Treuenfeld: Siebenbürgens geograpisch-topographisch- 
statistische- (etc.). Lexikon. Vol. I—IV. Wien, 1839. 

mană cunosc pentru Deva si un nume german: Dimrich (scris si 
Diemrich) şi Schlossberg!*). 

Filologul sas Kisch ne dă şi etimologia acestui nume german: 
de Dimrich. La pagina 129 a studiului său pomenit spune că acest 
„Dimrich“ se derivă dintr'un vechiu „Davenburg“ explicând că 
„Burg” a dat în limba săsească „(b)rich“, iar „Daven“ a dat 
„Dim“, — numele întreg „Dimrich“ fiind însă o tautologie, pentru 
că Daven-Dava însemnează în limba dacă cetate, ca şi „Burg“ în 
nem[íeste. La pagina 182, dl Kisch abandonează forma „Daven“, 
înlocuindu-o prin o formă nouă „Deven“, spunând că „Dimrich“ 
se derivă dintr'un vechiu ,,Devenburg". La pagina 284 revine asu- 
pra ambelor etimologii precedente, spunând că săsescul „Dim- 
rich“ s'a format dintr'un săsesc „Diwn“, care la rândul său se 
născuse dintr'un săsesc „Deven“, repetând că numele este o tau- 
tologie. 

Etimologia aceasta a dlui Kisch nu se poate sprijini pe nici 
o atestare documentară. Nu există nici o atestare nici pentru Da- 


venburg, nici pentru Devenburg, nici pentru Diwn, nici pentru - 
însuş Dimrich sau Diemrich, — cum subliniază însuş dl Kisch de : 


câteori pomeneşte de aceste forme. Absolut neîntemeiată este pe : 


urmă echivalarea lui deva cu dacicul dava, care nu este ates- 
tat o singură dată măcar izolat, ci numai în compoziţii (Singidava, 
Marcidava, Zargidava etc.). . 

Pentru intiasdatá pomeneşte de un nume german pentru 
Deva istoriograful sas Johan Trâster din Sibiu, într'o istorie a 
Transilvaniei publicatá la 1666 la Nürnberg"). Istoria aceasta a 
lui Tróster publicată in limba germană, ca şi istoria Transilvaniei 
de Tóppelt, publicată un an mai târziu în limba latină la Lyon 
(Lugdunum)") căuta să dovediască prioritatea Saşilor in Tran- 
silvania, prezentându-i pe Saşi drept urmaşi ai Dacilor, iar pe 
aceştia drept un popor german. 


10) Marienburg (1813): Deva, Diemrich. 
Lenk von Treuenfeld (1839): Deva, Dimrich, Schlossberg. 
Bielz (1857): Deva, Diemrirch. 


1) Johan Tróster: Das alt- und Neu-Teutsche Dacia, das is& Neue: 


Beschreibung des Landes Siebenbürgen. Nürnberg, 1666. 

'Jróster era originar din Sibiu. A fest invátáibr. A trăit um timp oare- 
care si la Nürnberg, unde a nublicaţ istoria sa. [De acolo s'a întors ûn 
Transilvania si a murit la 1670, la Cincul-Mare, unde a fost directorul 
şcolii săsești. 

7) Laurenz Tânpelt: Origines et occasus Tramsilvanorum seu erutae - 
nationes Transilvaniae. Lugduni, 1667. (Ediţia a II-a: Viennae Ausriae. 1762). 

Incercárile aceste istorice fost-au ele inspirate sau măcar 
“influențate de nádejdile nemárturisite pe cari le trezise în sufletul 
poporului român din Transilvania unirea Transilvaniei cu cele- 
lalte țări româneşti — sub Mihaiu Viteazul? Poate. Cert este cá 
„Universitatea Săsească“ dela Sibiu încercase în 1600 să-i atragă 
pe Săcui de partea lor, scriindu-le că Mihaiu Viteazul a venit în 
Transilvania „să ia pământul Sagilor şi Săcuilor şi să-l dee Vala- 
hilor“, învitându-i pe Săcui să-și omoare comandanții şi să ia ar- 
:mele contra lui Mihaiu'5). Si cert este cá doi cronicari unguri con- 
timporani repetă aceaş informafiune. 

O poezie semnată de profesorul C. Arnold, pe care Tróster o 
-publică în fruntea istoriei sale, dovedește în mod neîndoios că ten- 
dinfa istoriei era să arete cá Sagii au fost în Transilvania înaintea 
Romanilor şi a descendenților lor români, fiindcă ei, Sagii, sunt 
urmași ai Dacilor. 

Adresându-se „păstorului român“, poezia îl învită să se dee 
“la o parte de pe „câmpurile lui Traian“ şi să-şi ia pălăria înaintea 
' Germanilor şi să le sărute mâna. O strofă a poeziei spune: 

Ihr Rómer trett beyseits von d'Trajanus Wiesen! 

Der tapfere Hermannrich wird hoch vor euch gepriesen! 

Sieh Keyser Adrian 
Was Teutsche hier gethan. 
Du ringes Blóschevolk, du Rómischer Schaafbauer, 
Leg deinen Hut stets ab, denn du gehst in der Trauer, 
Küss Teutschen nun die Hand 
In deiner Rómer Land'*). 

In sprijinul tezei sale Tróster inventeazá cele mai fantastice 
a etimologii. Pentru el „Burzenland“ (Tara Bârsei) a fost colonizată 
de un vechiu popor german cu numele Buri şi dela el şi-a luat nu- 
mele. Străvechi popoare germane au fost Butonii, cari au înteme- 
iat satul Budendorf (Bundorf, judetul Tárnava-Mare), — Sidonii. 
cari au întemeiat satul Seyden (Jidveiu, jud. Târnava-Mică), — 


^) Redactarea originală, in ungureşte, se găsește în Arhiva săsească 
«din Sibiu. Publicată în: Székely Oklevéltar. 
4) In traducere românească: 
„Voi Romani dati-vá la o parte de pe câmpurile lui Traian! 
Viteazul Hermenrich e preamárif maintea voastră! ` 
Priveşte Impărate Adrian 
Ce-au fácu4 mci Germanii. 
` Tu slăbănog popor valah, tu păstor de oi Roman, 
' Scoate4i pălăria, pentrucă eşti în doliu, 
r Sărută acum mâme. Germanului, 
m In tara ta a Romanilor": di 

Harudii, cari au dat numele lor munţilor Harghita, — Cherusci,. 
cari au întemeiat satul Kerz (Cârța), — Hermionii, cari au înte-.- 
meiat satul Hammersdorf (Gusterija, jud. Sibiu), — şi a. Satul 


Marpod (jud. Sibiu) a fost întemeiat de un rege Marobandus. Nu- 
mele adevărat al Braşovului este Buris-au, adică Burtorum cam- 
pus. Oraşul Hunedoara îşi trage numele dela Huni. Decebal a fost 
un rege german şi numele lui adevărat a fost Dietschwald. Capi- - 
tala Daciei se chema Sarmiz-Gothusa, iar Deva, Decidava se chema 
în realitate Dietschedan sau Duim-Burg. 

Acest Dietschedan-Duimburg inventat de Tróster este originea 
săsescului Dimrich, — nume care n'a circulat niciodată. Inainte - 
de Troster nimeni, nici documente, nici cronici n'au pomenit vre- 
odată de un nume german pentru Deva. 

Anuarul Societăţii Carpatine citat mai sus pomeneşte de un 
scriitor Georgius Soterius care într'o scriere a sa „Transylvania 
nobilis“ spune despre Deva că „ungureşte si latineşte este numită 
Deva, iar săseşte Diemrich", adăogând că „nu se ştie însă de unde: 
provine acest nume" săsesc. Anuarul nu dă indicaţiuni mai pre- 
cise privitoare la Soterius. Lucrarea biografică „Nachrichten von 
Siebenbürgischen Gelehrten und ihren Schriften“ de Johannes 
Seiverts (Pressburg 1785) ştie de un Georg Soterius care a trăit 
pe la sfârşitul secolului al XVII-lea, a făcut multe călătorii prin. 
Europa şi a murit la 1723 la Crif (Kreuz, jud. Tárnava-mare). Sei- 
verts înşiră o serie lungă de lucrări scrise de Soterius (rămase 
toate numai în manuscris), între cari însă nu este si una ,Tran-- 
sylvania nobilis“, ci numai „Transylvania celebris sau Nomencla- 
tor Nationum, Familiarum et Personarum ut ac Locorum in Tran- 
sylvania“, scrisă nemfeste. 

„Diemrich“ acesta a lui Soterius este numai o formă populară 
săsească pentru „Duim-burg“ a lui Tróster. ` 

Alti filologi înafară de Kisch au construit şi alte forme inter- 
mediare „Dwinrig“, ,,Demburg", ,,Denburg" etc., — toate însă fără 
vreo atestare documentară. 

Inaintea lui „Duim-burg“ a lui Trâster n'a existat niciodată: 
nicio formă germană pentru Deva. 

CRONICA NOTARULUI ANONIM AL REGELUI BELA. 


I 
La 1746 loannes Georgius Schwandtner, publică primul vo- 
lum al unei colec[iuni — Scriptores rerum hungaricarum!) — cu- 


prinzând scrieri istorice vechi, necunoscute sau puţin cunoscute. 
In fruntea colecţiunii publică o scriere intitulatá „Historia Hunga- 
rica de septem primis ducibus Ilungariae auctore Belae regis no- 
tario". Această scriere este faimoasa cronică cunoscută sub denu- 
mirea de „cronica notarului anonim al regelui Bela“. Este repro- 
ducerea textuală a unui manuscris ce se găsia (şi se găseşte şi azi) 
în Arhiva Bibliotecii Imperiale din Viena. 

Titlul sub care scrierea este publicată de Schwandiner nu este 
titlul dat de autorul manuscrisului. Manuscrisul n are nici un titlu. 
El începe cu fraza ,Incipit prologus in gesta hungarum?) şi con- 
tinuă cu dedicaţia: „P dictus magister ac quondam bone memorie 
gloriosissimi bele regis hungarie notarius. N. suo dilectissimo ami- 
cO..." etc. Titlul sub care manuscrisul este publicat de Schwandt- 
ner este titlul pe care i l-a dat manuscrisului — pe o fâşie de hâr- 
tie lipită pe pagina întâiu — bibliotecarul Sebastianus Tengnagel 
atunci, cánd, in anul 1665, manuscrisul a ajuns in biblioteca din 
Viena dintrun castel Ambras din Tirol. 

Pentru intiiasdatá se pomeneşte de existenţa acestui manuscris 
la 1666 de Petrus Lambecius. Mai târziu, la 1692, Cl. Nesselius în- 
tro lucrare publicată în acel an la Viena („Magni Corporis Iisto- 
rici Sciographia“) pomeneşte de ea ca de „Anonymi quidem, sed 
Regis Belae Notarii Historia Hungarica de VII primis Hungariae 
Ducibus", promițând s'o editeze, — fără s'o fi editat însă. 

Manuscrisul se compune din 24 foi de pergament (lăţimea 
16,5 cm., lungimea 23,5 cm.). Pagina întâi a foii dintâi este albă; 
pagina dintâi a foii 24 are numai 5 rânduri de scrisoare, restul 
paginii ca şi pagina a doua sunt albe. Toate celelalte foi sunt scrise 
pe ambele pagini. Mai multe dintre foi sunt perforate, una are o 


*y Joannis Georgii ijSchwandtneri: Scriptores rerum Hungaricarum 
veleres et genuini . . . Vindobonae 1746. 

*) Toate citatiunile noastre sumt făcute după originalul publicat în 
facsimil de Fejérpataky Làszló (Budapesta, 1892). Ortografia citatiunilor 
este cea a originalului. In citaţiunea prezentă manuscrisul are greşit „hun- 
garum" în loc de ,hungarorum", 

ruptură. Si perforürile şi ruptura sunt mai vechi decât scrisoarea, 
care ocoleste şi găurile şi ruptura (cum arată clișeul alăturat). 


meni wuanuhuen gremo: fü amuüanudinen fo 

Cronica a fost publicatá in facsimil la 1892 de istoricul ungur 
Fejerpataky László. (Vezi prima pagină reprodusă in anexă). 

Cronica aceasta cuprinde istoria descălecării Ungurilor din 
Sciţia aziatică în Panonia şi epoca primilor duci ai Ungurilor până 
către finele secolului al X-lea. 

Manuscrisul ce se găseşte la Viena, — singurul manuscris al 
cronicei — nu este originalul cronicei, ci numai o copie făcută — 
cum se crede pe baza felului scrisorii — pe la 1300. 

Că manuscrisul păstrat la Viena nu este originalul, ci numai 
o copie făcută de o mână străină o dovedesc: 

a) multele erori de scris pe cari le-a putut face numai un co- 
pist care a citit greşit originalul, dar nu le-a putut face însuş auto- 
rul, cum sunt: pigmenta în loc de armenta (capitolul 1: Sciţii 
„carnes et pisces et lac et mel manducabant et pigmenta multa ha- 
bebant“, adică: „mâncau carne şi peşte şi lapte şi miere şi aveau 
multe vopseli“, în loc de: „turme de vite mari“); -canbium in loc 
de canbiavit (cap. 15: „rex andreas... cambium illum locum); -ul- 
terius în loc de ulturus (,,timebat... ut ne ulterius sanguinem petri 
regis hungariam intraret); -sad în loc de ad (cap. 22: „a thyscia 
usque sad fluvium honrat“); -ultrasilvanis in loc de ultrasilvanus 
(cap. 26: „Gelou vero dux ultrasilvanis^); -vincere in loc de vicem 
(cap. 55) si altele multe; 

b) multele erori de scris corectate ulterior, corectate uneori 
de o mână care nu este cea a scriitorului textului ce ni s-a păstrat, 
cum sunt: effectum corectat din affectum; -ammodo corectat din 
amo (amândouă în prolog); -nullius corectat din nullus; -gesta din 
gasta; -occiderunt din exciderunt (toate cap. 1); -gentibus din ge- 
neribus (cap. 7); -occiderunt din exciderunt (cap. 8); -confiniunr 
din finium (cap. 11); -glad din gaad (cap. 11); -tosu din tasu (cap. 
20); -illesum din in lesum (cap. 42); -magistrum prefecit din ma- 
gistrum precepit (cap. 44) si altele multe; 

C). multele erori de scris in ce priveşte numele proprii, erori 
rămase necorectate, probabil fiindcă cel care a făcut celelalte co- 
recturi nu cunoştea numele corecte: hyeu în loc de kyeu (Kiev, 
cap. 8); — ho-«os în loc de houos (cap. 9); — louiou în loc de sou- 
iou (Sajo, cap. 14); — asaturholmu în loc de a saturholmu (cap. 15); 
— bulsuu în loc de Zobolsu (cap. 30); — etiburgu (cap. 49) si elci-- 
burgu (cap. 50) în loc de ecilburgu si altele multe. 

d) lipsa de consecven(á in scrierea numelor proprii, cari sunt 
scrise când cu iniţială majusculă, când cu iniţială minusculă şi în 
diferite forme ortografice: ,..bulgarii et Blachii ac pastores ro- 
manorum“ (cap. 9); — „Gelou quidam blacus“ (cap. 24); — „bla- 
sii et sclavi“ (cap. 25); — gelou, geleou, Gelu (cap. 24, 25, 26); — ne- 
potii lui Tuhutum; „biuia et bucna“ (cap. 24), „geulam patrem 
bue et Bucne“ (cap. 24); — „fluvius Morisius", fluvius morus", 
„fluvius mors" (in acelaş capitol 11, ca numele râului Mureș) s. a. 

e) In cap. 38 se repetă un epizod: „et pro precio ei misimus 
XII albos equos et cetera ut supra"... 

Dar cronica aceasta ce ni s'a pástrat in copie nu este nici má- 
car cronica integralá, ci numai un fragment. 

In inchinarea cátre prietenul sáu N., autorul promite sá-i scrie 
„genealogiam regum hungarie et nobilium suorum". In capitolul 1 
spune cá „reges et duces hungarie“ îşi trag originea dela Almus, 
adáogánd „sicut in sequentibus dicetur". Yn capitolul 24 pome- 
neste de fiii lui Tuhutum cari au fost potrivnici ,sancto regi“ adáo- 
gând „ut in sequentibus dicetur^. In capitolul 32 pomeneşte de 
două căpetenii Edu și Edumen adăogând cá din urmașii acestora 
„longo post tempore rex Samuel descendit“. In capitolul 15 po- 
aneneşte de o moşie donată de Arpad unui credincios al sáu, spu- 
nând că acel pământ a rămas în stăpânirea urmaşilor acelui cre- 
dincios „usque ad tempora andree regis filii calui ladizlai“, când” 
regele l-a luat dându-le în schimb o altă moşie „ut in sequentibus - 
dicetur". 

Regalitatea Ungariei incepe cu încoronarea ca rege a ducelui 
Stefan la anul 1000; regele Samuel (Aba) a domnit dela 1041— 
1044; regele Andreiu a domnit dela 1047—1061. Autorul pronute 
prin urmare să scrie despre fapte şi evenimente petrecute pe la 
începutul şi mijlocul secolului al XI-lea, dar cronica lui — se ter- 
mină cu povestirea întâmplărilor din timpul ducelui , Tocsun'^ 
(947—972). 

Cronica este, prin urmare, incompletă, fie că autorul n'a pu- 
lut-o termina, fie că restul s'a pierdut şi copistul n'a avut înaintea 
sa decât fragmentul ce ni s'a păstrat. 

Cine este copistul a cărui copie ni s'a păstrat? Nu se ştie. Nu 
se ştie, cum nu se știe nici cine este autorul originalului pierdut. 
Numele autorului este indicat numai prin o iniţială si titlul auto-- 
rului „P dictus magister“ etc. Acest P. ar putea să însemneze 
Petrus, Paulus, Pousa (sau Posa). N'avem nici o indica(iune care 
dintre aceste nume ar putea fi cel adevárat. Dar P dictus ar pu- 
tea să insemneze si Predictus... 

Cronica, cum am spus mai sus, este închinată unui prieten: 
„ÎN. suo dileciissimo amico viro venerabili et arte litteralis scientie 
inbuto", căruia, pe când erau împreună la studii („dum olim in 
scolari studio simul essemus", prolog), îi promisese să-i scrie 
istoria Ungurilor. Acest prieten a fost, nu încape nici o îndoială, 
un străin, cum rezultă din faptul că autorul explică că „somnium 
in lingua hungarica dicitur almu“ (cap. 3), că un castru „per lin- 
guam hungaricam dicitur nunc Buduuar“ (cap. 1) şi altele („in 
sua lingua propria“, prolog; „per idioma suum proprium“, cap. 5, 
„in lingua eorum"; cap. 17). Dacă prietenul căruia îi închină cro- 
nica ar fi fost ungur, notarul ar fi zis „lingua noastra“, cum zice 
despre limba ungurească alt cronicar, Simon de Keza, în cronica 
sa închinată regelui Ungariei Ladislau al III-lea. 

Unde au fost împreună la studii? Se presupune că la Paris, 
care cu începerea secolului al XI-lea începuse să devină un focar 
a] culturii. Presupunerea aceasta poate să învoce un fapt pozitiv: 
manuscrisul cronicei când a ajuns din castelul Ambras la Viena 
(1665) era legat împreună cu un alt manuscris al unui oarecare 
Gaspar Pansa, care descria în acel manuscris o călătorie în Franţa 
la 1610: „Iter ex Germaniae finibus in Galliam susceplum". Este 
destul de justificatá presupunerea cá acel Pansa cu prilejul cálá- 
loriei sale ar fi descoperit la Paris sau în vreo mânăstire dim 
Franţa manuscrisul-copie al cronicei şi lar fi adus cu sine în 
Austria. 

Cum a putut ajunge cronica aceasta în castelul din Tirol? 

Castelul Ambras este un castel vechiu din secolul al XIII-lea. 
In secolul al XVI-lea, Impăratul german Ferdinand I a numit (la 
1567) pe fiul său arhiducele Ferdinand guvernator al Tirolului şi 
noul guvernator a luat reşedinţă în acest castel, pe care l-a mărit 
(între anii 1566—1539). Arhiducele Ferdinand a fost un mare prie- 
ten al artelor şi iubitor de lucruri rari. A cumpărat manuscrise, 
cărți vechi, tablouri, arme şi a. punând bazele unei colec[iuni din- 
ire cele mai bogate. De câteori auzia de o raritate, făcea numai 
decât ofertă pentru cumpărarea ei. (Atunci va fi ajuns în colec- 
fiunea castelului dela Ambras şi cunoscutul portret din secolul al 
XV-lea al Domnului Munteniei Vlad Ţepeş). După moartea lui 
(1595), urmaşii au continuat cu îmbogățirea colecfiunii. In secolul 
al XVII-lea, stingându-se ramura tiroleză a Arhiducilor austriaci, 
«olec(iunea a fost mutată la Viena (1655) şi aga a ajuns la Viena şi 
manuscrisul notarului anonim?). 

Aceste sunt împrejurările externe ale cronicei. 

* ko — 

In ce priveşte valoarea cronicei ca izvor pentru epoca descá- 
lecării Ungurilor în Panonia (secolele IX—X) opiniile sunt foarte 
împărţite. Unii istorici îi atribue cea mai mare valoare; alții îi atri- 
buie valoare numai pentru epoca în care a fost scrisă (secolele 
XII—XIII, cum cred aceştia); şi iarăş alţii nu-i atribuie nici o va- 
loare. Intre aceşti din urmă este istoricul austriac Robert Rösler 
(şi pe urmele lui istoricul ungur Hunfalvy Pál), care îi contestă ori- 
ce valoare şi-l consideră pe autor drept un „mare ignorant si un 
mare falsificator"*). 

Ostilitatea aceasta contra cronicei îşi găseşte explicafiunea în 
faptul că această cronică pomeneşte de Români în Ungaria si Tran- 
silvania în epoca descălecării Ungurilor în Panonia şi este, prin 
urmare, în contradicţie cu teoria unora (în fruntea cărora este 
Rósler) că Românii au imigrat în Transilvania numai în cursul 
secolului al XIII-lea"). 


3) Dr. 1. Hirn: Erzherzog Ferdinand II von Tirol Innsbruck, 1885. 
"Pag. 351. 

*) Robert Rösler:  Romănische Studien. Leipzig, 1871. Pag. 185: 
»..Ineine ' Auseimandersetzung wieder in die Schlüsse ausláuft, dass der 
anonyme Notar eben sowol ein grosser Ignorant als ein grosser Fălscher 
gewesen isi". . 

5 H. Marczali: Ungarns Geschichtsquellen. Berlin, 1882, pag. 96.: 
„Bei uns ist Paul Hunfalvy gegen die Glaubwürdigkeit des Anonymus 
aufgetetren. Seine Studien fussen ganz auf der Răâsler'schen Basis, und 
so ist auch die Hauptursache der Angriffe der Umstand, dass bei dem Ano- 
nymus die Walachen als Besistzer Siebenbürgens erscheimen...". 

De care parte este dreptatea? 
Pentru a putea da un răspuns, trebuie înainte de toate să con- 
- slatăm, cu cea mai mare preciziune posibilă, epoca din care da- 
„lează cronica, — pentrucă valoarea cronicei depinde înainte de 
toate de vechimea ei. Cu cát epoca în care a luat ființă este mai 
apropiată de epoca în cari s'au petrecut evenimentele descrise, cu 
atât creşte şi veracitatea şi în consecință importanţa ei pentru is- 
torie. Trebuie să eliminăm anume dintru 'nceput supozițiunea cá 
în ce priveşte această cronică ar putea fi vorba de povestirea unor 
fapte inventate, — inventate de autor cu intenţiunea de a induce 
în eroare asupra adevărului. Cronica este dedicată unui străin şi 
autorul a scris-o ca să informeze pe acest străin despre istoria Un- 
gurilor. Chiar dacă, prin urmare, ar cuprinde şi fapte inventate, 
scopul autorului fiind să explice străinului epoca în care trăiau 
amândoi, faptele acele n'au fost inventate pentru a înduce în eroa- 
re, ci fiindcă numai acele fapte transpuse în trecut puteau să ex- 
plice prezentul. „Cronicarii scriu numai pentru epoca lor şi scot 
"în evidență numai lucrurile cari interesează pe contimporani şi 
sunt acceptate de aceştia“. Cronicarii de obiceiu coboară în tre- 
cut pe scara cunoștințelor geografice şi istorice ale epocii lor, re- 
< ducând aceste cunoștințe la un nucleu primitiv, embrionar, din 
- care s'a putut naşte în mod normal prezentul”). 
Dacă, prin urmare, cronicarul anonim a imaginat fapte, acea- 
- sta dovedeşte nu cá a fost de rea credinţă, ci dovedeşte numai fap- 
tul cá în epoca lui nu se cunoşteau alte explicaţiuni mai fireşti. 
Iată de ce are o importanţă atât de mare stabilirea epocii in 
- care s'a scris cronica. 
Critica istorică s'a ocupat până acum mai mult de chestiunea 
persoanei autorului şi în comentariile ei a ţinut prea mult seamă 
- de concluziunile ce s'ar putea trage în favorul sau defavorul unor 
- anumite teorii. Teoriile însă n'au ce căuta în soluţionarea proble- 
: melor istorice. Ele nu pot nici confirma, nici infirma solufiuni gă- 
site. Cel mult pot să coroboreze solufiuni la cari s'a ajuns pe alte 
- căi mai pozitive. 
De acea noi vom căuta să stabilim epoca în care sa scris 
* cronica, lăsând la o parte orice teorii. 


5) H. Marczali: op. cit. p. 23. 

TOPONIMIE, ISTORIE S1 TOPOGRAFIE. 
1. Idei si fapte. 


Toponimia este studiul numirilor toponimice, complexul nu- 
mirilor de ţări, munţi, râuri, văi, aşezări omeneşti, hotare etc. 
Studiul toponimiei are o deosebită importanţă pentru cunoaşterea 
trecutului, numirile toponimice fiind şi ele un fel de documente 
istorice şi de multe ori mărturii mai vechi decât documentele pro- 
priuzise, Toponimia poate să arunce lumină și asupra unor tim- 
puri din cari nu ni-au rămas alte mărturii scrise. „Numele“ au 
fost date de oameni şi din interpretarea numelor putem să tragem 
concluziuni asupra celor cari le-au dat, — chiar şi atunci când 
dela acești dătători de nume nu ni-au rămas alte urme decât nu- 
mele date. 

Interpretarea corectă a numirilor toponimice vechi nu este 
întotdeauna uşoară, pentrucă de multe ori nu cunoaştem limba 
căreia îi aparţine numirea, iar de alte ori, chiar dacă cunoaştem 
limba căreia ar putea să-i aparţină, numirea ni-a fost transmisă 
intro formă atât de denaturată, încât este greu sau chiar cu ne- 
putință să descoperim numirea originală. 

La căutarea etimologiei unui nume, a unei numiri, trebuie să 
pornim întotdeauna dela cea mai veche formă atestată în mod 
incontestabil. Primul „ajutor întru deslegarea numelor topice tre- 
buie căutat în documentele istorice. Acestea oferă adesea forma 
arhaică, primordială, sau măcar una intermediară, care denunţă 
originea. Mai mult: fără ele, etimologiile cele mai plauzibile, în 
aparenţă, pot fi de fapt false şi, din contra, cu ele cele mai neve- 
rosimile se pot dovedi juste“). 

Intre numirile toponimice originale şi locul sau aşezarea de- 
senate prin aceste numiri există întotdeauna o strânsă legătură lo- 
gică. „Numele“ este un fiu al logicei. Unui munte, spre exemplu, 
nu-i va zice nimeni râu, nici unui râu nu-i va zice munte, — pen- 
trucă numele trebuie să corăspundă naturii obiectului desenat prin 





1) V. Bogrea: Câteva consideratiuni asupra toponimiei românești. (,,Daco- 
romania", anul I. Cluj, 1921. p. 211). 

nume. De acea interpretarea numirilor toponimice trebuie să ţină 
seamă şi de topografia, de configurația fizică a locului unde găsim 
numirea şi trebuie să dovediască şi justificarea obiectivă a numi- 
rii deslegate. 


Numele topice cuprinse într'o toponimie ca regulă generală 
pot îi împărţite în trei categorii principale: 1. nume de ape (râuri, 
lacuri etc.), 2. nume de locuri (ţări, ţinuturi, terenuri şi părţi de 
terenuri); 3. nume de aşezări omeneşti (oraşe, sate, cătune). 


Uneori pare inexplicabil cum a putut ajunge un sat la numele 
pe care îl are, — atât de puţin sens logic are cuvântul ca nume de 
sat. Inţelegem foarte uşor de ce un sat a ajuns să fie numit spre 
exemplu: Subcetate (Jud. Hunedoara, jud. Sălaj); Subpădure (jud. 
Târnava-mică); Subpiatră (cătun aparținător satului Sálciva-de- 
jos, jud. Turda), Dupăpiatră (jud. Hunedoara); După Muncel (că- 
iun aparținător satului Borgo-Rus, jud. Năsăud) si altele. Satele 
aceste erau şi sunt aşezate: sub o cetate, sub o stâncă mare, după 
un munte mic etc. Nu înţelegem însă tot atât de ușor cum a putut 
fi botezat un sat: Valea-neagră (jud. Bihor), Alun (jud. Hunedoa- 
ra), Mărul (jud. Caraş) şi altele. 


Explicafiunea este însă în realitate şi în aceste cazuri foarte 
simplă: cele mai multe nume de localităţi n'au fost dela început 
nume de localităţi, ci au fost nume de locuri. Numele au existat 
înainte de ce ar fi existat satele, cari ele au dat peste nume, nu 
numele pesie sate. Așezările omeneşti cele mai vechi şi cele mai 
multe, satele noastre din Transilvania spre exemplu, s'au născut 
în mod spontan şi nu sunt rezultatul unui plan conceput în preala- 
bil tinzând la intemeierea unei aşezări comune pentru un grup 
mai mare de oameni — noi veniţi. Satele cari au fost „întemeiate“ 
au fost întemeiate numai într'o epocă când existau de mult alte 
sate ai căror intemeietori şi a căror epocă de întemeiere au ră- 
mas aproape întotdeauna necunoscute. La început, ceace mai târ- 
ziu s'a numit „sat“ în înţelesul de azi al cuvântului, a fost poate 
numai o singură casă, o casă izolată. Casa aceasta era într'un loc 
care oferia multe avantajii: aproape de pădure (lemne de foc), 
aproape de râu (apă de beut), aproape de pământ roditor (pâne 
de mâncare). Şi casa izolată a atras şi alte case. S'a născut o aglo- 
merafie de case. Cu timpul casele s'au apropiat unele de altele ca 
locuitorii lor să-şi poată da mână de ajutor în timpuri de pri- 
mejdie, — şi aşa s'a născut comunitatea de case. Prima casă poate 

va fi fost ,,Subpádure", „După Muncel“ etc., expresiuni cari indi— 
cau locul unde se gásia casa, nu casa insás. 

Sá ilustrám cele expuse cu cáteva cazuri concrete. 

„Toplița“ este numele unor sate în judeţele Hunedoara, Mu- 
re$, Someș si Arad. ,Reci[a" este numele unui sat în judeţul Ca-- 
raș?). Amândouă sunt de origine slavă şi însemnează: Topliţa — 
apă mică caldă, apşoară caldă, iar Reciţa — râu mic, ráulet (amân- 
două cuvintele sunt diminutive). 

Este firesc cá cele două sate mau putut fi numite unul „apşoa- 
ră caldă“, celalt „râuleţ“. N'au putut fi numite asa, satul fiind o - 
aglomeraţiune si comunitate de case şi curţi şi grădini şi locuri 
virane. „Topliţa“ a indicat la început nu satul (care nici nu exista : 
încă), ci numai un izvor de apă caldă, locul unde se găsia izvorul, 
— iar Reciţa a indicat la început şi el numai existenţa unui râu, a: 
unui râu mic. Dar si apa caldă și râul mic (limpede, bogat în pesti ` 
etc.) au atras oamenii. In apropierea lor s'a ivit o casă, pe urmă 
au venit alte case, o aglomeratiune de case. Prima casă, si pe urmă 
celelalte case, au fost indicate ca fiind „lângă apa caldă“, „lângă 
râul mic“ si cu vremea — aglomeratiunea de case devenind o co- 
munitate de case, un sat, — indicaţiunea topografică a trecut asu- 
pra satului si din „la toplița“ s'a format un nume propriu Topliţa, 
cum din „la recifa" s'a format numele propriu de Recifa. 

La fel se explică numele satului „Poiana“, care are înţelesul ` 
de „luminiş“ (într'o pădure), la fel numele de „Făget“ care are în- 
felesu! de pădure de fag. Primele case din cari sa născut cu tim- 
pul satul se găsiau lângă o poiană (sau chiar în poiană), lângă” 
(sau într'un) fáget. Numele de azi ale acestor sate indicau Ia origi- 
nea lor numai locul pe care mai târziu din primele case izolate s'a - 


desvoltat un sat. 
* k x 


O parte dintre numirile de agezári omenesti sunt derivate din 
nume patronimice. Ele sunt mai nouă decât numele derivate din : 
apelative, cari indicá anumite aspecte topografice. Numele patro- 
nimic indică fie pe fondatorul satului, fie pe proprietarul locului 
pe care s'a născut satul, fie pe posesorul căruia i-a fost donat satul. 

In toate cazurile, a trebuit să treacă o vreme oarecare, o vre-- 
me mai îndelungată până ce legătura dintre proprietate şi proprie- - 
^ A?) Reşiţa este numele literar. Cel popular si original este Reci[a. 


*) Csánki, Magyarország geogr. földrajz a Hunyadiak Korâban. Buda- 
dapest, 1913. Vol. V, p. 351. 

tar (posesiune si posesor) sá deviná atát de intimá incát cele douá 
noțiuni să se confunde şi să devină o singură noţiune. 

Aceste nume de sate derivate din nume de persoane nu indică 
însă întotdeauna numele original, numele cel mai vechiu al satului, 
ci de cele mai multe ori sunt numai un nume nou care înlocuieşte 
pe cel vechiu, un nume impus de proprietarul satului, care nu în- 
totdeauna este şi întemeietorul lui. 

Uneori, când întimpină dificultăţi in deslegarea unui nume to~ 
ponimic, etimologiştii îşi iau refugiul la un nume patronimic, de- 
rivând numirea toponimicá dintr'un nume de persoană, chiar 
când acest nume nici nu mai există si nici nu este dovedit cá a 
existat vreodată. Fără îndoială, sunt şi numiri de localităţi la ori- 
ginea cărora este un nume patronimic, dar la derivarea acestor 
numiri dintrun nume patronimic trebuie înainte de toate dove- 
dită existenţa istorică a celui care se pretinde că a dat numele, 
— existenţa lui contimporană sau anterioară cu pomenirea satu- 
lui şi, înainte de toate, legătura lui cu satul în chestiune. 

Altminteri acest fel de etimologii rămân simple conjecturi, — 
etimologii posibile, fără îndoială, dar totug numai conjecturi. 


* k k 


Locul pentru casă, locurile pentru case n'au fost alese la în- 
tâmplare. Locurile aceste erau alese pentrucă oferiau maximul de 
utilitate, maximul de folos şi de siguranţă. Utilitatea şi siguranţa 
mai mare sau mai mică pe cari le oferia terenul au fost forța de 
atracţiune sau de repulsiune pentru cei ce îşi căutau locuri de ase- 
zare. Cei cari veniau mai pe urmă găsiau locurile cele mai bune 
ocupate şi erau nevoiţi să se mulțumiască cu locuri mai puţin 
bune sau mai îndepărtate. Maximul de utilitate şi de siguranţă nu 
rămas însă si în aceste cazuri suprema forță de atracjiune. 

De acea nu vom găsi nici un nume de aşezare omenească de- 
rivat direct dintr'un nume de animal, de animal sălbatic, primej- 
dios pentru oameni. Nu vom găsi pentrucă locurile eăutate de ani- 
male sălbatece nu erau o atracţiune. Numele de sate cari totuş 
par a fi derivate din nume de animale sunt numai indirect deri- 
vate din nume de animale. In realitate, dela nume de animale 
şi-au putut lua numele numai oamenii, numai indivizi izolaţi: 
Lupu, Ursu, Cerbu, Iepure, Vulpe, — nume indicând că individul 
respectiv seamănă la fire sau fizic unui lup, urs, cerb, etc. Şi-au 


www.dacoromanica.ro 


40 


putut lua numele dela animale si anumite locuri: Valea Lupului, 
Valea Ursului, Vârful Cerbului, — nume indicând că in acea vale 
erau lupi, urși, cerbi etc. Aceste locuri şi-au păstrat apoi numele şi 
depáce animalele, alungate de oameni, au dispărut din acele locuri. 


Numirile toponimice în general au fost inspirate de nola ca- 
racteristică si excepţională a terenului sau regiunii în care numi- 
rea a luat naştere. In cele mai multe cazuri această notă caracte- 
ristică a fost fie o apă, fie un munte, fie o stâncă etc. Numele to- 
ponimic nu este ceva arbitrar, o inven[iune, o náscocire a capriciu- 
lui. Numele toponimic este expresiunea unei realităţi si a unei ne- 
cesităţi. Mulțimea anonimă care a dat nume la tot ce o imprej- 
muia a fost călăuzită de dorinţa de a indica obiectul vizat în aşa 
fel — încât si alţii să recunoască fără greutate si fără îndoială 
obiectul în chestiune. Chiar de acea „numele“ trebuia să fie ceva 
simplu, dar în aceaş vreme sugestiv, evocativ al unei imagini cerle, 
ceva ușor de reţinut în memorie, ceva de transmis fără o prea 
mare contributiune mentală. Cele mai multe sume topice — toate 
numele străvechi — s'au născut doar în timpuri când scrisul era o 
artă cunoscută de puţini, cunoscută numai de o anumită categorie 
de oameni. Numele topice s'au născut în timpuri, când transmi- 
siunea se făcea numai prin graiu viu, iar recepfiunea prin auz (nu 
prin mână şi ochi, adică prin scriere şi citire). In această nece- 
sitate a sugestivității imaginii numelui, datorită modestiei de cul- 
tură a mulțimii anonime, isi au spre exemplu originea si multele 
„firme“ de negustori. Mulțimea nu ştia citi, dar totuşi trebuia să i 
se indice o adresă. Şi atunci adresa o suplinia o imagine; Casa de 
comerț își alegea o emblemă și emblema aceasta era afişată în faţa 
magazinului, alături de uşa de intrare: „Cânele negru“, „Calul 
alb“, „Globul de aur" — erau numele și adresa magazinului si nu 
un nume patronimic oarecare. Neştiutorii de carte nu citiau nu- 
mele, ci-l vedeau... 

Aşa fiind înţelegem dece spre exemplu nici „pământ“, nici 
„cer“ (ca noţiuni abstracte) n'au putut inspira nume de locuri si 
sate, — pentrucă toate câte sunt — sunt pe pământ şi sub cer și 
aşezarea lor nu prezintă nici o notă excepțională. N'au putut da 
nume de locuri şi sate nici alte noţiuni abstracte ca umbră, soare, 

“zi, seară etc. Etimologiile cari sunt reduse la astfel de etimoane 
trebuie să fie — ca regulă generală — greşite. 


Problema toponimiei, totuşi, nu este atât de simplă precum 
se prezintă în lumina expunerilor principiare de mai sus. 

Viaţa omenească este limitată. Oamenii se nasc şi mor. Po- 
poare se nasc şi mor. Numele topice se transmit dela unii la alții, 
dela bătrâni la tineri, dela o generaţiune la alta, dela un popor la 
altul. Uneori în cursul acestor transmisiuni cari se petrec dealun- 
guł unor secole îndelungate, numele se deformează încât abia mai 
sunt de recunoscut. Deformarea aceasta este facilitată când, une- 
ori, condiţiunile fizice cari au dat naştere numelui au dispărut, au 
încetat. Spre exemplu o pădure care a dat nume a fost tăiată, un 
lac a secat etc. Deformarea aceasta este însă în deosebi uşoară şi 
repede când în cursul secolelor cei cari au pus temeliile unei ase- 
zări şi i-au dat nume sunt cutropiti de alţii, de străini de neamul 
lor, de noi veniţi cari vorbesc altă limbă decât ei, întemeietorii. 
Numele este transmis şi noilor veniţi. Noii veniţi primesc numele 
pe care îl găsesc. Pentru ei însă numele aceste — pline de înţeles 
în limba autoctonilor — sunt neinfelese, greu de reţinut în memo- 
rie. Si atunci aceşti noi veniţi caută să formeze din numele trans- 
mise, din numele străine, neinfelese, — nume nouă, frământând 
aluatul lingvistic străin până îi găsesc o formă nouă cu înţeles lexi- 
cal, oricât de puţin înţeles logic ar avea noul cuvânt. 


Alteori, însă, noii veniţi traduc în limba lor numele străine. 
Așa în Transilvania se întâmplă ca un sat să aibe 3 nume, câte 
unul in cele 3 limbi vorbite în ţară: română, nemţească şi ungu- 
rească. Traducerile aceste sunt de multe ori extrem de preţioase 
pentru etimologie, — pentrucă pot să confirme sau sau să infirme 
o interpretare etimologică. 


Pentru istorie însă, traducerile aceste n'au aceaş valoare. Din 
numele nemţesc sau unguresc al unui sat românesc, spre exemplu, 
nu se poate conclude întotdeauna şi la prezenţa, în trecut sau în 
prezent, a unei populafiuni nemţeşti sau unguresti, — pentrucă 
aceste nume germane sau ungureşti sunt de multeori numai nu- 
miri impuse de autorităţile politice şi nu izvorâte dintr'o necesi- 
tate locală. 

Nu toate numele toponimice sunt formate dintr'un singur cu-- 
vânt. Multe, foarte multe mai au şi un compliment. 

Logica toponimică cere ca atunci când există un nume de lo- 
calitate însoţit de un calificativ ca: nou, mic, românesc etc., să 
mai existe şi o altă localitate cu acelaş nume dar având drept cali-- 
ficativ un antonim ca: vechiu, mare, unguresc (sau săsesc) etc. 
Cu alte cuvinte, pe lângă un sat-nou, sat mic, sat românesc, — 
trebuie să existe și un sat vechiu, sat mare, sat unguresc. Chian şi 
atunci când cele două localităţi cu acelaş nume nu sunt învecinate- 
sau aproape învecinate, sau nu sunt nici chiar în acelaș judeţ saw 
aceaş regiune, — regula aceasta a logicei toponimice îşi păstrează 
întreaga valoare. Deosebirea este numai că în acest caz din cali-- 
ficative nu se pot trage concluziuni valide în ce priveşte vechimea 
numelui şi a localităţii. Spre exemplu: Sibiu are în ungureşte nu- 
mele de Nagy-Szeben (Sibiul-Mare). Inzădar vom căuta însă în 
vecinătatea sau în regiunea Sibiului un al doilea Szeben, care ar 
trebui să fie însă Kis-Szeben, ca să justifice pe acel Nagy-Szeben. 
Nu vom găsi. Dar vom găsi în nordul Ungariei un alt Szeben, care 
în documentele latineşti avea şi el numele de Cibinium ca şi cel 
din Transilvania. Acest al doilea Sibiu se chiamă în ungureşte nu-- 
mai Szeben sau şi Kis-Szeben. 

Epitetul etnic nu indică întotdeauna originea sau caracterul 
etnic al localităţii. Când localităţile sunt vecine, de cele mai multe- 
ori îl indică. Când sunt însă în deosebite regiuni, indică de obi- 
ceiu numai situajiunea geografică. Szász (săsesc) lângă un nume 
de localitate nu vrea să zică întotdeauna că satul este săsesc, ci că 
este aşezat într'o regiune care aparţine fostului teritoriu autononr 
săsesc. 

Antonimul „mic“ uneori este redat şi prin sufixul diminutiv 
-el, şi atunci celalt nume rămâne neschimbat: în româneşte Tăl- 
maciu are şi un Tălmăcel, Sebeș şi un Sebeșel etc. (în ungureşte: 
Nagy Talmács şi Kis Talmács, Nagy-Sebes si Kis-Sebes). 

Când pomenim spre exemplu de Rodna-nouă, in mod logic 
trebuie să presupunem că există, că trebuie să existe şi o Rodna- 
veche, pentrucă altfel nu i sar spune Rodnei — Rodna-nouă. Si' 
într'adevăr există şi o Rodna-veche. Numele de Rodna-veche este 
însă mai nou decât cel de Rodna-nouá. Numele, — nu însăş loca- 
litatea. Iată procesul de germinaţiune a numelor. Mai întâiu a- 

existat Rodna. De această Rodna se pomeneşte cu începerea mij- 
locului secolului al XIII-lea. Pe atunci era însă numai o singură 
Rodna (1264: Rodna. Zimmermann no. 106). Secole mai târziu, în 
apropierea acestei Rodne s'a născut o nouă aşezare de oameni, un 
nou sat, căruia i s'a zis Rodna-nouă, fiindcă era aproape de tot de 
Rodna. Existau acum două sate cu numele de Rodna, unul vechiu, 
cunoscut de mult şi de toţi, şi unul mai nou, cunoscut numai de 
cei din vecini: Rodna-nouă. Cu vremea însă şi această Rodna-nouă 
a început să fie cunoscută şi atunci, ca să se evite orice confuziu- 
ne, la Rodna cea de mai de mult s'a zis uneori şi Rodna veche. 
In ordine cronologică avem aşadar numele: 

Rodna, Rodna-nouă, Rodna-veche. 

La fel s'au născut şi celelalte sate (cu epitetele de nou şi ve- 
chiu): Tohan, — Tohanul-nou, — Tohanul-vechiu etc. 

De aci urmează ca concluziune generală regula: un nume de 
localitate fără calificativ este mai vechiu decât acelaş nume cu ca- 
lificativ (Rodna însemnează şi Rodna-veche, dar Rodna-nouă nu- 
mai Rodna nouă). 

Să aplicăm aceste regule la un caz practic. 

In judeţul Cluj avem un sat cu numele Frata, căruia ungureste- 
i se zice Magyar-Fráta. Dicţionarele geografice Marienburg (1813), 
Lenk (1839) şi Bielz (1857) cunosc şi ele aceste două nume: ro-- 
máneste Frata, ungureşte Magyar-Fráta. 

După regula la care am ajuns în cele precedente ar urma să 
avem în judeţul Cluj (sau cel puţin undeva în apropiere) o a doua 
Frata care să justifice calificativul de Magyar-. Nu vom găsi însă în 
Transilvania întreagă o a doua Frata înafară de această Măgyăr- 
Fráta. 

Cum rămâne atunci cu regula? Este regula greșită? Nu, pen- 
trucá dacă vom cerceta documentele vechi vom vedea cá la înce- 
put Frata s'a chemat numai Frata, fără nici un calificativ. Numele 
este atestat cu începerea secolului al XIV-lea):  Possessio Frata 
(1331), Poss. Fratha (1348, 1415, 1442). Fratha (1336). Apoi de- 
odată: Poss. Fratha hungaricalis (1410). Pos. Wolahfratha (1413). 
Poss. Olahfratha (1415). Poss. Magyarfráta (1426). Poss. utraque 
Fratha. Poss. Magyarfratha. Olahfratha (1440) etc. 

La inceput a fost asadará o singurá Frata; cu un singur nume 
ca si azi în româneşte. Sat românesc. Cu încetul s'au aşezat in ve- 
cinătatea satului acestuia românesc, aproape de tot de satul româ-- 

1) Csánki D.: Magyarország tört. földrajza. Vol. V. 

nesc — şi Unguri. Sa născut astfel un sat nou căruia in deosebire 
de cel vechiu, de cel românesc, i-au zis „Fratha hungaricalis", 
Frata ungurească. Apoi, ca deosebirea să fie şi mai lămurită, i s'a 
zis Fratei vechi Frata românească, ,,Wolah[ratha". Satele vecine 
s'au apropiat însă tot mai mult, până în cele din urmă s'au con- 
topit într'o singură localitate. Numele satului unit a rămas firește 
Magyar-Fráta, numele satului locuit de națiunea politică domi- 
nantă. Româneşte însă satul a continuat să-şi păstreze numele ve- 
chiu, fără orice calificativ etnic, intotdeauna numai Frata, — cum 
şi satul a continuat să fie românesc. (Chiar la 1900: Locuitori 2105, 
dintre cari Români 1782, ceilalţi Unguri şi Evrei). 

Insăş forma cuvântului: fr-ata ne arată că el nu poate fi ungu- 
resc. Limba ungurească nu admite două consonante la începutul 
unui cuvânt: de acea limba ungurească a făcut din Clus -Culus, 
a făcut din brat- barát etc., cum din Strigonium a făcut E-sztergom 
şi din stână a făcut e-sztena, — intercalând între cele două con- 
sonante o vocală sau adăogând o vocală înaintea lor. 


3. Jabeni[a. 


Subliniem din nou: nu apele, munţii, arborii, stâncile, plantele 
etc. în sine au inspirat numele toponimice, ci le-a inspirat aspectul 
fizic al locului, o particularitate a acestui aspect, o particularitate 
care putea să deosebiască locul căruia i se da numele — de alte 
locuri din vecinătate. De aci urmează în mod logic — logica joacă 
cel mai mare rol în toponimie — că nota aceasta caracteristică tre- 
buie să fie o notă permanentă. Zăpada care în general se topeşte 
primăvara n'a putut să inspire nume toponimice decât acolo unde 
nu se topeşte niciodată: pe vârfuri înalți de munte, în văgăuni etc. 
Pe lângă permanența notei caracteristice logica toponimicá mai 
cere şi natura ei excepțională. In Transilvania spre exemplu, cu 
ape multe, cu izvoare şi râuri numeroase, — fântâna aproape n'a 
dat nici un nume toponimic. Dicţionarul geografic alui Togan nu 
cunoaște decât o singură localitate cu numele de Fântână (jud. 
"Târnava Mare) şi două cătune: Izvorul-negru şi Izvorul lui Dra- 
goș aparţinând la comuna Moiseiu (jud. Maramureş). 


Dobrogea însă unde apa şi râurile sunt o raritate, fântâna a 
-atras oamenii şi a inspirat numeroase nume de localităţi: Bașbu- 

nar, Bairambunar (jud. Caliacra), Acbunar, Beibunar, Curibunar 
(jud. Durostor)?). 

A nu ţinea seamă de aspectul fizic al locului de care este legat 
un nume toponimic şi a proceda la interpretarea numelor toponi- 
mice numai cu dicţionarul in mână, — trebuie să ducă la rezulta- 
tele cele mai greșite. 

Să dăm un exemplu: 

In judeţul Mureş, în regiunea Gurghiului, lângă părăul Gur- 
ghiului avem o mică comună românească Jabeniţa, ungurește Gór- 
geny-S6akna (sat românesc: locuitori 1070, dintre cari 1041 Ro- 
mâni, ceilalți Unguri gi Evrei). 

Dl Kisch (p. 152) derivă numele satului dela apelativul slav 
„jaba“, care însemnează broască, dând drept exemple si polonul 
„jabinieţ“, cu înţelesul de baltă de broaşte, si câteva alte nume 
topice: ,,Jabnifa^ (Croaţia), ,Jabnifa" (Galicia), „Jabenic” si „Zsa- 
benik" (în Ungaria), „Jabăr“ (Caras), „Zsabipotok“, „Zsabka” (tot 
în Ungaria). Intr'o recensiune publicată la 1933, dl Kisch mai ci- 
tează şi numele topic ceh „Zabinica“ (adăogând că este atestat din 
anul 998: Sabiniche) cu înţelesul de „Froschbach“, páráu cu broas- 
ie. Numele satului nostru îl dá ca „Jabăniţa“?). 

Cuvântul slav „jaba“ (broască) n'a putut da numele toponimie 
„Jabeniţa“. Terminaţiunea -enifa nu poate fi nicidecum explicată 
ca sufix toponimic. Sufixul -ija este ce-i drept si sufix toponimic, 
(diminutiv), dar -en înainte de acest -iță nu are ce căuta. „Jaba“ 
ar fi putut da cel mult: 1. neschimbat „Jaba“, -a fiind un sufix to- 
ponimic românesc uzitat (Glámboaca, Detunata etc.), sau 2. ar fi 
putut da Jabova şi diminutivul Jabovita, cum rak a dat Racova 
(Rahova) şi Racoviţa, iar gárb a dat Gârbova si Gărboviţa si Lipa 
a dat Lipova. In nici un caz însă n'ar fi putut da Jabeniţa. 

Mai multă greutate decât această obiecţiune filologicá, ce se 
poate ridica contra etimologiei dlui Kisch, are însă o altă obiec- 
tiune de ordin logic. 

Un „sat cu broaste" cum ar fi Jabeniţa, presupune existenta 
unei ape oarecare in apropiere, — pentrucá broastele nu tráiesc 


*) Bunar în limba turcească (din care a împrumutat-o si limba bul- 
gărească), însemnează fântână, izvor. 

Avem si în Banat um Alibunar (fostul judeţ al Torontalului). 

5) Siebenbürgischo Vierteljahrsschrift, 2—3, 1933. Pag. 118. Recensiu- 
nea cărții „Die Ortsnamen der Sudetenlànder als Geschichtsauelle, von 
Ernst Schwarz, München, 1931" de Kisch, care reproduce: cz. O. N. Zabi- 
mica, urk. 998 Sabinicha Froschbach din jaba „Frosch“ si adaugă „sbg. T. 
Iabámita (Ver. A. 45, 152)". 

nici pe copaci, nici in mirişti, nici pe stânci, ci trăiesc in apă, cu 
predilec[iune în apă stătătoare, în lacuri şi bălți. „Sat cu broaște“ 
mai presupune însă în acelaş timp ca în aceste ape, în aceste bălți, 
să existe sau să fi existat odată multe broaşte, excepțional de 
multe, mai multe decât în alte ape din vecinătate, — pentrucă nu- 
mai aşa numele de „satul cu broaşte“ putea fi într'adevăr o notă 
de distincțiune, de deosebire. Numai prin faptul că multele broaște 
dela Jabeni[a erau nota cea mai caracteristică a locului sar putea 
explica numele. 

Realitatea este însă alta. Jabeniţa noastră are ce-i drept şi un 
lac şi bălți, dar apa din ele este apă sărată, în care nu trăiesc 
broaşte. Jabeniţa este anume o mică ocnă de sare. Prin urmare, 
broaștele cari nu existau n'au putut fi nota carcteristică a locului 
şi nu i-au putut da nume. Nota caraceristică a Jabeni[ei a fost si 
este lacul acela de apă sărată, „scalda“, cum se zice în Transilva- 
nia. Toţi geografii au subliniat această notă. Geograiul sas Marien- 
burg, generalul Lenk, geograful Bielz toți adaogá lângă numele sa- 
tului „mit Steinsalz und alten Gruben“. 

Insuş numele unguresc Sóakna (mai demult şi ungureşte tot 
Zsabenicza) însemnează ocnă de sare. Nota caracterisitcă a re- 
giunii fiind, aşadară, sarea, ocna de sare, băile de sare, — în di- 
recțiunea aceasta trebuie să căutăm şi originea numelui românesc 
de Jabeniţa (care este atestat la 1453 sub forma de ,Zebench" 
— „possessio seu villa Zebench" —, probabil o transciere greşită 

"pentru ,Zebenec*)*). 

Jarág trebuie să ne întoarcem la limba slavă. In limba slavă 
„scalda“, baie, se cheamă „bania“ (în vechea slavonă, rusească, 
bulgară şi sârbească). Diminutivul lui este „banița“. Prefixul „Za-“ 
este tot slav şi însemnează (în toate limbile slave) „după“ sau „din- 
colo“. Numele de »Zabanifa^ ar avea prin urmare înţelesul de 
„după scalda cea mică”, „dincolo de scalda cea mică“, — nume 
care ar corăspunde şi împrejurărilor, pentrucă „scalda“ este un 
“lac mic (azi infundat). 

Această etimologie este o etimologie simplă, logică, pe care 
wo pot desminţi nici exemplele citate de dl Kisch din alte ţări. 
„Zsabipotok“ şi „Zsabka“ sunt nume toponimice cari ar putea fi 
derivate din „jaba”-broască, nu însă şi „Zsabenik“, sat slovăcesc 
în judeţul Trencsén, cu izvoare de ape minerale (,savanyuviz for- 
râs”), în cari de asemenea nu trăiesc broaște”). 


7 S6sanki, Magyarország . Földrajza. Vol. V. 732. 
7 Fényes Elek: Magyarország geographiai indian. DRE 1851, — dá 

Nu face nici o greutate nici prefacerea lui Z din „Zabaniţa“ 
in J în ,Jabenija". Satul acesta românesc este intro regiune în 
-care se întâlnesc 3 influenţe etnice: două ale naţiunilor politice do- 
minate pe vremuri (Ungurii și Saşii), iar a treia cea a naţiunii ro- 
mánesti nerecunoscute — în acele vremuri. Pronunfarea cuvântu- 
lui slav trebuia să difere prin urmare în gura unuia şi altuia. Ge- 
-neralul Lenk indică la anul 1839 drept nume românesc ,Sabe- 
nyitze" şi ,Zabenyitze". Bielz la anul 1857 dă numele „Sabeniţa”. 
A învins în cele din urmă administraţiunea ungurească şi satul s'a 
ales cu pronunțarea ungurească ,Jabeni(a", La fel în ungureşte 
nemţescul Senndor[ (jud. Bistriţa, sat săsesc) a dat Zsolna, iar ro- 
mâneşte Jelna, — nemfescul Seiburg (jud. Tárnava-Mare, sat ro- 
"máno-sásesc) a dat Zsiberk, iar románeste Jibert, si in fine nem- 
tescul Seiden (jud. Târnava-mică) a dat Zsidve, iar româneşte 
Jidveiu. 

„Jabeniţa“ prin urmare vrea să zică „după băi“. Bătrânii își 
-mai aduc aminte că de demult se putea auzi și un românesc „după 
scaldă‘, pentru a se indica satul. 


CĂRŢI SI REVISTE. 


Leipziger Vierteljahrsschrijt für Südosteuropa. Leipzig 1937, 
no. 1 şi 2. 

Sub titlul de mai sus a început să apară la Lipsca (4 numere 
pe an) o nouă revistă închinată chestiunilor si problemelor isto- 
rice, politice si economice din Sudestul Europei. Revista este edi- 
tată de „Institutul sudest-european“ de pe lângă universitatea din 
Lipsca. 

Numärul 1 al revistei (1 Aprilie) publică un lung studiu (care 
ocupă aproape întreg numărul) al profesorului Herbert Schöne- 
baum despre „Construcțiunea politică si bisericească a Transilva- 
niei înainte de invaziunea Tătarilor“. Este un studiu amănunțit 
pentru care au fost puse la contribuțiune si stoarse până la ultima 
limită toate documentele cunoscute. 

Acesta este si marele defect al studiului: autorul nu ține sea- 
"má de faptul că parte dintre documentele la cari se refere sunt 
false şi n'au putere probatorie; parte sunt suspecte sub raportul 

autenticităţii lor sau ni s'au transmis numai în simple copii si, 
prin urmare, trebuie utilizate cu multă prudenţă. O oarecare re- 
zervă face autorul numai faţă de ,exagerárile" canonicului Roge- 
rius (invaziunea Tătarilor). Rezerva aceasta ar fi fost însă la lo- 
cul ei şi față de multe alte izvoare. 

Spre exemplu: pentru a dovedi existenţa la începutul secolu- 
lui XIII a unui „comes“ al Sibiului, autorul se refere la „un docu- 
ment din 1210", care însă nu poate fi invocat, fiindcă un astfel de 
document nu există. De un „comes“ al Sibiului în primii ani ai 
domniei regelui Andreiu al II-lea (1205—1235) se pomeneşte nu- 
mai intr'un document din 1250, care ni s'a păstrat numai într'o 
simplă copie din secolul al XVIII-lea. Nu poate fi invocat ca do- 
vadă cá tara Făgăraşului („terra Blacorum") odată a fost o „terra 
Bulgarorum“ nici documentul din 1231, pentrucă acest document 
este un falş al contelui Kemény. Falşă este si diploma privilegialá 
din 1236 acordată de regele Bela IV „oaspeţilor“ din Dej, cum 
Ialg este şi documentul din 1243 în care este vorba de „Theotoni- 
cos Lentenk..." 

„Documentul din 1228“ in care este vorba de un episcopat al 
Săcuilor, Românilor si Sagilor este în realitate un petec de hârtie, 
un fragment de scrisoare nedatată, făurită de Benkó pentru a do- 
vedi existenţa, la începutul secolului al XIII-lea, a unui episcopat 
al Milcovului. Si altele la fel). 

Articolul acesta al revistei din Lipsca este si el o justificare a 
publicării revistei noastre „Dacia Istoricá". Examinarea si studie- 
rea critică şi sistematică a izvoarelor istorice privitoare la Transil- 
vania este o necesitate imperioasá. Transilvania secolelor X—XIIT 
trebuie să fie alta decât ne-am deprins s'o vedem până acum. 


1) Asupra acestor documente (și altele) vom reveni mai pe larg, rând 
pe rând, în numerele viitoare ale revistei. 

ANTICARIAT. 


. Administraţia revistei mijloceşte cumpărarea si vânzarea 
de cărţi istorice vechi. Ofertele de cumpărare sau vânzare sunt 
a se adresa Administraţiunii „D. I." 


Vânzare: 


Siebenbürgens geographisch-, topographisch-, statistisch-, 
hydrographisch- und orographisches Lexikon von Ignaz Lenk 
von Treuenfeld. Wien 1839. 

4 volume cu peste 1800 pagini. Cuprinde, în ordine alfabe- 
tică, numirile de localităţi, munţi şi râuri ale Transilvaniei 
la 1830. i 

Exemplar cartonat, foarte bine păstrat. Preţul 4500 lei. 

Dr. Augustin Bunea, Incercare de istoria Românilor până 
la 1382. Bucureşti 1912. 

Broşat. Preţul 100 lei. 

I. K. Schuller, Beleuchtung der Klagschrift gegen die săch- 
sische Nation, welche die beiden walachischen Hh. Bischöfe 
..überreicht haben. Fermannstadt 1844. 

Legat. Preţul & lei. 


Cumpárare: 
D. Onciul, Originile Principatelor Române. Bucureşti 1899. 


Dr. Karácsonyi János, A hamis, hibáskeltü és keltezetlen 
oklevelek jegyzéke 1400-ig. Budapest 1909. 

„DACIA ISTORICĂ“ 
» Sumarul no. 1. 


Cátre cititori: 

Note pe marginea documentelor (1 si 2). 

O chestiune de prioritate: „Clus“ sau „Culus'? 
Puneri la punct (1, 2 si 3). 

Cronica notarului anonim (cu două facsimiluri). 
Toponimie, istorie şi topografie (1 şi 2). 

Cărţi şi Reviste. 

